text: 15 Ke nɔviwo, mele ŋku ɖom nya nyui si megblɔ na mi,+ si hã miexɔ helé eme ɖe asi sesĩe la dzi na mi.2 Miakpɔ ɖeɖe hã ne mielé nya nyui si megblɔ na mi la me ɖe asi sesĩe ko, negbe ɖe mieva zu xɔsetɔwo dzodzro.3 Elabena nu gbãtɔ siwo metsɔ de asi na mi lae nye nu siwo nye hã mexɔ, be Kristo ku ɖe míafe nu vɔ̃wo ta le Ŋɔŋlɔawo nu;+4 eye woɖii,+ ɛ̃, wofɔe ɖe tsitre+ le ŋkeke etɔ̃a gbe+ le Ŋɔŋlɔawo nu;+5 eye eɖe eɖokui fia Kefas,*+ emegbe la, Ame Wuieveawo.+6 Le ema megbe la, eɖe eɖokui fia nɔvi siwo wu alafa atɔ̃ zi ɖeka,+ ame siwo dometɔ akpa gãtɔ kpɔtɔ le mía dome, ke wo dometɔ aɖewo hã dɔ alɔ̃ le ku me.7 Emegbe eɖe eɖokui fia Yakobo,+ eyome eɖe ɖokui fia apostoloawo katã.+8 Ke mlɔeba eɖe eɖokui fia nye hã,+ abe ame si fe ŋkeke mede hafi wodzii o ene.9 Nyee nye suetɔ le apostoloawo dome, eye nyemedze woayɔ be apostolo o, elabena meti Mawu fe hame la yome.+10 Ke le Mawu fe amenuveve me la, mezu nu si menye egbea. Eye amenuveve si wòɖe fiam la mezu dzodzro o, ke boŋ medze agbagba geɖe wu wo katã; ke hã menye nyee o, ke boŋ Mawu fe amenuveve si li kplim lae.11 Gake eɖanye nyee o, eɖanye woawoe o, nu siae míeɖea gbefãe, eye nu siae na mieva xɔe se.12 Ke ne wole gbefã ɖem be wofɔ Kristo ɖe tsitre tso ame kukuwo dome la,+ aleke wɔ mia dometɔ aɖewo le gbɔgblɔm be ame kukuwo fe tsitretsitsi aɖeke meli o?13 Ne vavãe ame kukuwo fe tsitretsitsi aɖeke meli o la, ekema womefɔ Kristo ɖe tsitre o.14 Ke ne womefɔ Kristo ɖe tsitre o la, ekema míafe gbefãɖeɖe la nye dzodzro nyatefe, eye miafe xɔse hã nye dzodzro.15 Azɔ hã, woakpɔ mí be míenye aʋatsoɖasefowo ɖe Mawu ŋu+ elabena míeɖia ɖase tsia tsitre ɖe Mawu ŋuti be efɔ Kristo la ɖe tsitre,+ evɔ ne vavãe womefɔa ame kukuwo ɖe tsitre o la, ekema mefɔe ɖe tsitre hafi o.16 Elabena ne womafɔ ame kukuwo ɖe tsitre o la, ekema womefɔ Kristo hã ɖe tsitre o.17 Eye ne womefɔ Kristo ɖe tsitre o la, ekema viɖe aɖeke mele miafe xɔse la ŋu o; miegakpɔtɔ le miafe nu vɔ̃wo me.+18 Ekema ame siwo dɔ alɔ̃ le ku me le Kristo me hã tsrɔ̃.+19 Ne agbe sia ɖeɖe ko mee míekpɔ mɔ na Kristo le la, ekema míafe nue wɔ nublanui wu.20 Gake azɔ wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la fe kutsetse gbãtɔ.+21 Elabena esi wònye ame dzie ku to va ta la,+ ame kukuwo fe tsitretsitsi la hã to ame dzi va.+22 Elabena ale si ko amewo katã kuna le Adam me la,+ nenema kee woagbɔ agbe wo katã hã le Kristo me.+23 Ke ame sia ame le efe ɖoɖo nu: Kristoe nye kutsetse gbãtɔ,+ emegbe la, ame siwo nye Kristo la tɔ le efe anyinɔɣi+ la.24 Azɔ nuwuwu la ava, esime wòatsɔ Fiaɖufe la ade asi na efe Mawu, si nye Fofoa, ne eɖe dziɖuɖu katã kple amegãnyenye katã kpakple ŋusẽ katã ɖa vɔ.+25 Elabena ele be wòaɖu fia va se ɖe esime Mawu natsɔ futɔwo katã ade efe afɔ te.+26 Futɔ mamlɛtɔ si woaɖe ɖa lae nye ku.+27 Elabena Mawu “tsɔ nuwo katã de efe afɔ te.”+ Ke esi wògblɔ be ‘wotsɔ nuwo katã de ete’+ la, edze fãa be Ame si tsɔ nuwo katã de ete ya mele eme o.+28 Ke ne wotsɔ nuwo katã de ete vɔ la, ekema Vi la ŋutɔ hã atsɔ eɖokui ade Ame si tsɔ nuwo katã de ete la te,+ ale be Mawu nanye nuwo katã na ame sia ame.+29 Ne menye nenema o la, nu kae ame siwo nyrɔm wole yi ɖe ku me la awɔ?+ Ne womafɔ ame kukuwo ɖe tsitre kura o ɖe, ekema nu ka tae wole wo nyrɔm kple taɖodzinu ma?30 Nu ka tae míawo hã míeɖoa afɔku me ɣesiaɣi ɖo?+31 Medzea ŋgɔ ku gbe sia gbe. Nɔviwo, aseye si metsona le mia ta le mía Afetɔ Kristo Yesu me lae metsɔ le kpe ɖom nya sia dzi.32 Ne mewɔ avu kple lã wɔadãwo le Efeso+ abe ame bubuwo ene ɖe, viɖe kae wònye nam? Ne womafɔ ame kukuwo ɖe tsitre o la, ekema “mina míaɖu nu, eye míano nu, elabena etsɔ míele kuku ge.”+33 Migana woaflu mi o. Hadede vɔ̃wo gblẽa nɔnɔme nyuiwo.+34 Minyɔ le mia ɖokui me ne miawɔ nu si le dzɔdzɔe, eye miganɔ nu vɔ̃ wɔm o, elabena ame aɖewo medze si Mawu o. Mele egblɔm ale be ŋu nakpe mi.35 Ke ame aɖe agblɔ be: “Aleke woafɔ ame kukuwo ɖe tsitre? Ɛ̃, ŋutilã ka fomevie woatsɔ adoe?”+36 Wò, ame masenugɔme! Nu si nèfãna la megbɔa agbe o, negbe ɖe wòku gbã.37 Eye nu si nèfãna la, menye ati si amie tso eme lae nèfãna o, ke boŋ nuku gbɔlo ko, ate ŋu anye lu alo nuku bubu ɖe sia ɖe;38 ke Mawu naa nɔnɔmee ale si wòlɔ̃, eye wònaa nukuawo ŋutɔ fe nɔnɔme wo dometɔ ɖe sia ɖe.39 Menye ŋutilãwo katãe nye ŋutilã ɖeka fomevi o, ke boŋ amegbetɔwo tɔ li, lãfɔnewo fe ŋutilã li, xewo fe ŋutilã li eye tɔmelãwo tɔ hã li.40 Dzifoŋutilãwo li,+ eye anyigbadziŋutilãwo hã li;+ ke dzifoŋutilãwo fe ŋutikɔkɔe le vovo, eye anyigbadziŋutilãwo hã tɔ le vovo.41 Ɣe fe ŋutikɔkɔe le vovo, ɣleti fe ŋutikɔkɔe le vovo,+ eye ɣletiviwo fe ŋutikɔkɔe hã le vovo; le nyatefe me la, ɣletivi ɖe sia ɖe fe ŋutikɔkɔe to vovo na nɔvia tɔ.42 Nenema kee ame kukuwo fe tsitretsitsi hã le. Wofãnɛ* le gbegblẽ me; wofɔnɛ ɖe tsitre le magblemagblẽ me.+43 Wofãnɛ le bubumanɔameŋu me; wofɔnɛ ɖe tsitre le ŋutikɔkɔe me.+ Wofãnɛ le gbɔdzɔgbɔdzɔ me; wofɔnɛ ɖe tsitre le ŋusẽ me.+44 Wofãa ŋutilã si míekpɔna; wofɔnɛ ɖe tsitre wònyea gbɔgbɔŋutilã. Ne ŋutilã si míekpɔna li la, ekema gbɔgbɔŋutilã hã li.45 Woŋlɔ ɖi be: “Ame gbãtɔ Adam zu ame* gbagbe.”+ Adam mamlɛtɔ zu gbɔgbɔ+ si naa agbe.46 Gake menye gbɔgbɔmetɔe gbãtɔ nye o. Ŋutilãmetɔe gbãtɔ nye, eye emegbe gbɔgbɔmetɔ la.47 Ame gbãtɔ la tso anyigba me, eye anyi wotsɔ mèe;+ ame evelia ya tso dzifo.+48 Ame siwo wowɔ kple anyi la le ko abe ame si wotsɔ anyi mè la ene; eye ame siwo le dzifo la le ko abe ame si tso dzifo va la ene.+49 Eye ale si ko ame si wotsɔ anyi mè la fe nɔnɔme le mía si la,+ nenema kee ame si tso dzifo va la fe nɔnɔme hã anɔ mía si.+50 Ke nɔviwo, esia gblɔm mele be, ŋutilã kple ʋu mate ŋu anyi Mawu Fiaɖufe la dome o, eye gbegblẽ mate ŋu anyi magblemagblẽ dome o.51 Kpɔ ɖa! Mele nya ɣaɣla kɔkɔe aɖe gblɔm na mi: Menye mí katãe adɔ alɔ̃ le ku me o, ke boŋ woatrɔ mí katã míafe nɔnɔme+52 enumake, le aɖabafofo ɖeka me, le kpẽkuku mamlɛa me. Elabena kpẽ la aɖi,+ eye woafɔ ame kukuwo ɖe tsitre magblemagblẽe, eye woatrɔ míafe nɔnɔme.53 Elabena ele be nu sia, si gblẽna la, nadó magblemagblẽ,+ eye nu sia, si kuna la, nadó makumaku.+54 Ke ne nu sia si gblẽna la dó magblemagblẽ, eye nu sia si kuna la dó makumaku la, ekema nya si woŋlɔ ɖi la ava eme be: “Womi ku tegbee.”+55 “Ku, wò dziɖuɖu ɖe? Ku, afi kae wò ti si nètsɔ le ame tém la le?”+56 Ti si hea ku vanɛ lae nye nu vɔ̃,+ eye nu vɔ̃ fe ŋusẽe nye Se la.*+57 Ke woada akpe na Mawu be ena dziɖuɖu mí to mía Afetɔ Yesu Kristo dzi!+58 Eya ta nɔvinye lɔlɔ̃tɔwo, minɔ te sesĩe,+ maʋamaʋã, eye miwɔ geɖe+ le Afetɔ la fe dɔ la me ɣesiaɣi, elabena mienyae be miafe agbagbadzedze le Afetɔ la me menye dzodzro o.+


c: text/html

text:
Yewo Nyame A Yewo Adze
- Genre:Christian & Gospel
- Year of Release:2021
Lyrics
Similar Songs
More from Nacee
Listen to Nacee Yewo Nyame A Yewo Adze MP3 song. Yewo Nyame A Yewo Adze song from album Nacee EP Live is released in 2021. The duration of song is 00:03:49. The song is sung by Nacee.
Related Tags: Yewo Nyame A Yewo Adze, Yewo Nyame A Yewo Adze song, Yewo Nyame A Yewo Adze MP3 song, Yewo Nyame A Yewo Adze MP3, download Yewo Nyame A Yewo Adze song, Yewo Nyame A Yewo Adze song, Nacee EP Live Yewo Nyame A Yewo Adze song, Yewo Nyame A Yewo Adze song by Nacee, Yewo Nyame A Yewo Adze song download, download Yewo Nyame A Yewo Adze MP3 song

robotstxt: allowed

filter: keep


text: 13 “Ne nyagblɔɖila alo ame si gblɔa nya ɖi to drɔ̃ewo dzi la tso le mia dome, eye wòwɔ dzesi alo nukunu aɖe na mi,2 eye dzesi alo nukunu, si ŋu wòfo nu le na mi la va eme, gake wògblɔ be, ‘Mina míadze mawu bubu yome, mawu siwo mienya o, eye míasubɔ wo’ la,3 mègaɖo to nyagblɔɖila ma alo drɔ̃ekula ma fe nyawo o,+ elabena ɖe Yehowa mia Mawu la le mia dom kpɔ,+ ne yeanya ne mielɔ̃ Yehowa mia Mawu la tso dzi blibo kple luʋɔ* blibo+ me hã.4 Yehowa mia Mawu la yomee miadze, eyae miavɔ̃, efe sededewo mee mialé ɖe asi, eye efe gbee miaɖo to; eyae miasubɔ, eye eya ŋue miaku ɖo.+5 Ke miwu nyagblɔɖila ma alo drɔ̃ekula ma,+ elabena egblɔ be woadze aglã ɖe Yehowa mia Mawu, ame si kplɔ mi tso Egipte-nyigba dzi, eye wòɖe wò tso kluvife me la ŋu, be nàtrɔ ɖa le mɔ si dzi Yehowa wò Mawu ɖo na wò be nàzɔ la dzi. Eye nàɖe nu si nye vɔ̃ la ɖa le dowòme.+6 “Ne nɔviwòŋutsu, si nye dawò fe vi, alo viwòŋutsu alo viwònyɔnu alo srɔ̃wò lɔlɔ̃a alo xɔ̃wò vevitɔ kekeake,* dze agbagba be yeable nuwò le adzame hegblɔ be, ‘Na míayi aɖasubɔ mawu bubuwo,’+ mawu siwo wò ŋutɔ kple tɔgbuiwòwo mienya o,7 siwo nye dukɔ siwo fo xlã mi, esiwo te ɖe mia ŋu alo esiwo le adzɔge tso mia gbɔ, tso anyigba la fe go si me va se ɖe anyigba la fe go kemɛ me la, fe mawuwo dometɔ aɖewo la,8 mègalɔ̃ ɖe edzi nɛ alo aɖo toe o,+ eye mègakpɔ nublanui nɛ alo ase veve ɖe enu o, eye mègaɣla eta o;9 ke boŋ ele be nàwui kokoko.+ Nànye ame gbãtɔ si atso ɖe ewuwu ŋu, eyome dukɔ bliboa hã nakpe asi ɖe ŋuwò.+10 Ele be nàfu kpee wòaku,+ elabena edi be yeana nàtrɔ ɖa le Yehowa wò Mawu, ame si kplɔ wò tso Egipte-nyigba dzi, tso kluvife me la yome.11 Ekema Israel blibo la katã asee, eye woavɔ̃, eye womagawɔ nu vɔ̃ɖi sia tɔgbi le mia dome azɔ o.+12 “Ne èsee wogblɔ le wò du siwo Yehowa wò Mawu tsɔ le nawòm be nànɔ wo me la dometɔ aɖe me be,13 ‘Ŋutsu yakame aɖewo tso mia dome, eye wole agbagba dzem be yewoatrɔ wofe dua me nɔlawo fe susu hegblɔ be, “Mina míayi aɖasubɔ mawu bubuwo,” mawu siwo mienya o’ la,14 ekema nàdi nya la gɔme, eye nàku nu me tsitotsito ahabia se;+ eye ne kpeɖodzi le eŋu be wowɔ ŋunyɔnu sia le mia dome nyatefe la,15 ekema nàwu du ma me nɔlawo katã kple yi.+ Tsrɔ̃ wo kple wofe nuwo katã hekpe ɖe wofe lãwo katã ŋu.+16 Eye nàlɔ aboyonuawo katã akɔ ɖe du la fe ablɔ me, eye nàtɔ dzo du la kple aboyonuawo katã wòanye vɔsa blibo na Yehowa wò Mawu. Eye dua nazu glikpo ɖaa. Womagbugbɔe atso gbeɖe o.17 Mègaka asi nu siwo woɖo be woatsrɔ̃* la ŋu o,+ ne Yehowa naɖe asi le efe dɔmedzoe helĩhelĩ la ŋu, ne wòakpɔ nublanui na wò ahave nuwò, eye wòana nàdzi ɖe edzi, abe ale si tututu wòka atam na tɔgbuiwòwo ene.+18 Elabena ele be nàɖo to Yehowa wò Mawu* alé efe se siwo katã dem mele na wò egbe la me ɖe asi, ne nàwɔ nu si le dzɔdzɔe le Yehowa wò Mawu ŋkume.+


text:
User talk:Man77
Man77, woezɔ ɖe Eʋe Wikipiɖia loo!!
Akpe na nusiwo wòwɔ le Eʋe Wikipiɖia la dzi! Mexɔese be wòkpɔe be Eʋegbe ŋlɔlawo wo me sɔgbɔ ɖe afisia o. Míele mɔ kpɔm be wòateŋu akpe ɖe mía ŋu. Ne wò mese Eʋegbe nyuie aɖe o hã la, megblẽ kroa o. Megavɔ̃ o, mɔxexea ɖeke meli o. Wòateŋu adze nuwo ŋɔŋlɔ gɔme fifia gɔ̃ hã. Ne wòle xaxaa ɖe me la, wòateŋu abiam fãa le afisia .
Ɣesiaɣi wòŋlɔ nua ɖe la, ɖo ŋku dzi na da dzesi sia (~~~~) ɖe eɖome. Esia ada ŋkɔ wò (alo dzesi wò), ŋkekea kpakple gafofoa si neŋlɔe katã ɖe nuŋɔŋlɔawo gɔme.
Míe me kpɔ ŋlɔ kpekpeɖeŋu nyawo haɖeke o. Ne ele kpekpeɖeŋu dim la, biam le afisia alo ne wòse gbe siawo la, kpɔ Wikipiɖia siawo fe kpekpeɖeŋu nyawo ɖa:
Ayekoo na wò! Netsɔ!!


text:
Nukae Naa Gɔmesese Vavãtɔ Nɔa Agbe Ŋu?
Nukae Naa Gɔmesese Vavãtɔ Nɔa Agbe Ŋu?
ESI wobia Jesse, si xɔ fe 17 si le sekɛndrisuku dem be wòagblɔ gɔmesese si le agbe ŋu la, eɖo ŋu be: “Esi nèkpɔtɔ le agbe ko la, ele be naɖu agbe blibaa alesi nàte ŋui.” Gɔmesese bubu nɔ Suzie ya si. Egblɔ be: “Mexɔe se vevie be mɔ si nu ame ŋutɔ nɔ agbe ɖoe na gɔmesese vavãtɔ nɔa agbe ŋu nɛ.”
Èbu gɔmesese si tututu le agbe ŋu ŋu kpɔa? Ðe tameɖoɖo ɖeka kolia aɖe li na amefomea katãa? Alo nyatefee Suzie to—be nusi mía dometɔ ɖesiaɖe awɔ dzi koe míato ase agbe gɔmea? Eɖanye ŋgɔyiyi ka kee míewɔ le mɔ̃ɖaŋununya me o, le ememe la, míedina vevie be míanya gɔmesese si tututu le agbe ŋu. Mía dometɔ akpa gãtɔ biana ɣeaɖewoɣi be: ‘Nukatae míele afisia ɖo?’
Wodze agbagba vevie be yewoazã egbegbe dzɔdzɔmeŋutinunya atsɔ aɖo nya sia ŋui. Ŋuɖoɖo kae wokpɔ? David P. Barash, si nye susu kple lãwo ŋuti nufialagã gblɔ be: “Susu vevi aɖeke mele nɔnɔmetɔtrɔ nukpɔsusua me si ana míase agbe gɔme o.” Nugbagbewo fe nɔnɔmetɔtrɔ ŋutinunyalawo xɔe se be, taɖodzinu ɖekae le nusiwo me agbe le la si: be woanɔ agbe adzi viwo. Eyata Nufialagã Barash do susua ɖa be: “Le xexe gã sia si si taɖodzinu aɖeke mele o eye metsɔa ɖeke le eme na ame o me la, ekpo ɖe mí amegbetɔ ŋutɔwo gbɔ be míanɔ te ɖe ɖokuisi tiatiawɔblɔɖe dzi ana be gɔmesese nanɔ míafe agbe ŋu.”
Gɔmesese Kple Tameɖoɖo si le Agbe Ŋu Tsofe
Ðe wòfia be gɔmesese si le agbe ŋu la katã koe nye emaa—be mía dometɔ ɖesiaɖe nawɔ nusi dze eya ŋutɔ ŋu koa? Le esi tefe be Biblia nagble mí ɖi taɖodzinu aɖeke manamanae le xexe si me tameɖoɖo alo gɔmesese aɖeke mele o me la, eɖee fia gbaɖegbe ke be susu aɖe tae míele afisia ɖo. Menye ɖeko míeva dzɔ ɖe afisia kpoyi o. Wogblɔ na mí be mía Wɔla la zã fe gbogbo aɖewo tsɔ wɔ anyigba hedzrae ɖo be amegbetɔ nava nɔ edzi. Naneke medzɔ le eɖokui si o. Ekpɔ egbɔ be nusianu si yewɔ la ‘nyo ŋutɔ.’ (Mose I, 1:31; Yesaya 45:18) Nukatae? Elabena tameɖoɖo le Mawu si na amegbetɔwo.
Ke hã, dzidzɔnyae wònye be míanya be Mawu meɖoa mía dometɔ aɖeke fe etsɔme dana ɖi, eɖanye to eya ŋutɔ fe asitɔtrɔ le nuwo ŋu loo alo to míafe lãmenugbagbeviwo fe dɔwɔna dzi, o. Togbɔ be míafe domenyinu nugbagbeviwo kpɔa ŋusẽ aɖewo ɖe mía dzi hã la, mía ŋutɔwo míete ŋu trɔ asi le míafe nuwɔnawo fe akpa gãtɔwo ŋu. Mía ŋutɔwoe tiaa alesi míanɔ agbee.
Togbɔ be mía dometɔ ɖesiaɖe tiaa nusi wòadi be yeatsɔ yefe agbe awɔe hã la, anye vodada be míaɖe Wɔla la ɖa le míafe nuwɔnawo me. Le nyatefe me la, ame geɖe kpɔe dzesii be fomedodo aɖe me nɔnɔ kple Mawu ye nana wosea agbe kple tameɖoɖo si le eŋu la gɔme. Wote gbe ɖe kadodo vevi si le Mawu kple míafe tameɖoɖo si le agbe ŋu dome la dzi le Mawu fe ŋkɔ, Yehowa, si gɔme le nya la ŋutɔŋutɔ nue nye “Enaa Wòvaa Eme” la me. (Mose II, 6:3; Psalmo 83:19) Efia be enaa nu ɖesiaɖe si fe ŋugbe wòdo la nɔa eme vam vivi eye ɣeawokatãɣi la, ewɔa nusianu si wòɖo be yeawɔ la dea goe ɣesiaɣi. (Mose II, 3:14; Yesaya 55:10, 11) De ŋugblẽ le gɔmesese vevi ma ŋu kpɔ ko. Gɔmesese si le ŋkɔ Yehowa ŋu la ana be mí katã míaka ɖe edzi be eya gbɔ koe tameɖoɖo ŋutɔŋutɔ si nu metsina o la tso.
Lɔlɔ̃ ɖe edzi ko be Wɔla la li gɔ̃ hã kpɔa ŋusẽ gã aɖe ɖe ame fe nukpɔsusu le agbe ŋu dzi. Linet, si xɔ fe 19, gblɔ be: “Ne mekpɔ nuwɔnuku siwo katã Yehowa wɔ kple tameɖoɖo si le wo ŋu la, ena mesena le ɖokuinye me be, tameɖoɖo aɖe tae wowɔ nye hã ɖo.” Amber gblɔ kpee be: “Ne amewo gblɔ be ‘yewomenya ne Mawu li alo meli o’ la, enaa meɖoa ŋku edzi be nye ya menya be Eli. Nusiwo katã Yehowa wɔ ɖo kpe edzi be Eli.” (Romatɔwo 1:20) Ele eme baa be enyanya be Wɔla la li nye nyaa fe akpa aɖe, gake efe akpa bubu hãe nye be woatu fomedodo ɖɔʋu aɖe ɖo Kplii.
Xɔlɔ̃dzedze Mawu
Biblia agate ŋu akpe ɖe mía ŋu le go sia hã me. Efe ta gbãtɔawo na eme kɔ fãa be Yehowa Mawu nye Fofo lɔlɔ̃tɔ aɖe. Le kpɔɖeŋu me, mewɔ Adam kple Xawa heɣla amesi fomevi wònye la ɖe wo o. Ke boŋ eɖoa dze kpli wo edziedzi. Meɖe asi le wo ŋu ɖe Eden be woawo ŋutɔ nalé wofe mɔ atsɔ le xexeame, le esime eya ŋutɔ le nu bubuwo gbɔ kpɔm, o. Ðe ema tefe la, ena mɔfiame siwo le tẽ la wo ku ɖe alesi woanɔ agbee ŋu. Ede dɔ aɖe si me dzidzeme nɔ la wo si be woawɔ, eye wòwɔ ɖoɖo be woakpɔtɔ anɔ hehe si nam wònɔ wo la xɔm. (Mose I, 1:26-30; 2:7-9) Ðe menye nusiae nàkpɔ mɔ be dzila lɔ̃ame si tsɔa ɖe le eme nawɔ oa? Azɔ de ŋugblẽ le nusi esia fia la ŋu. Denielle gblɔ be: “Enyanya be Yehowae wɔ anyigba eye wòwɔ mí kple ŋutetea be míase vivi tso yefe nuwɔwɔwo me ɖee fiam be edi be míakpɔ dzidzɔ.”
Nusi gade ŋgɔ wu emae nye be, abe alesi wòle le fofo nyuie ɖesiaɖe gomee ene la, Yehowa di be ye viwo katã nanɔ fomedodo nyuie aɖe me kpli ye. Le susu ma ta la, Dɔwɔwɔwo 17:27 ka ɖe edzi na mí be: “Mele adzɔge tso mía dome amesiame gbɔ . . . o.” Nukae ɖedzesi le nya sia ŋu? Amber gblɔ be: “Yehowa nyanya na meka ɖe edzi be nyemetsi akogo kura o. Eɖanye nuka kee ɖadzɔ o, ame aɖe le asinye si ŋu matrɔ ɖo.” Gawu la, ne èva nya Yehowa la, àde dzesii be efe dɔme nyo, ele dzɔdzɔe, eye wònyo. Àte ŋu aka ɖe eyama dzi. Jeff gblɔ be: “Esi Yehowa va zu xɔnye vevi aɖe la, menyae be ame aɖeke meli si anɔ klalo akpe ɖe ŋunye ɣeawokatãɣi wu Eya o.”
Nublanuitɔe la, wogblɔ nya vlo geɖe ɖe Yehowa ŋu. Wogblɔ be eya gbɔe amefomea fe fukpekpewo kple agbe baɖa siwo yia edzi le subɔsubɔ me la tso. Wogblɔ be egbɔe amegbetɔfomea fe ŋutasẽnuwɔna vɔ̃ɖitɔwo kekeake dometɔ aɖewo tso. Gake Mose V, 32:4, 5 gblɔ be: “Efe mɔwo katã dzɔ. Wowɔ nu tovo ɖe eŋu, ŋukpenanu wonye, eye womenye viawo o.” Eyata enye míafe agbanɔamedzi be míade ŋugblẽ le nyatefenyawo ŋu na mía ɖokui.—Mose V, 30:19, 20.
Mawu fe Tameɖoɖo Va Eme
Gake aleke kee míeɖatso nya mee o, naneke mate ŋu axe mɔ be Mawu fe tameɖoɖo na anyigba sia kple na amefomea mava eme o. Mele be míaŋlɔe be o be eyae nye Wɔla la. Ke nukae nye tameɖoɖo ma? Yesu Kristo fo nu tso eŋu le efe Todzimawunya me esi wògblɔ be: “Woayra amesiwo nye ame fafawo la; elabena woawoe anyi anyigba la fe dome.” Emegbe la, eɖee fia efe apostolo Yohanes be Mawu ɖoe kplikpa be ‘yeatsrɔ̃ amesiwo gblẽa anyigba la.’ (Mateo 5:5; Nyaɖeɖefia 11:18) Esi Yesu nɔ Mawu gbɔ le nuwo wɔɣi ta la, enyae be Mawu ɖoe tso gɔmedzedzea me ke be amegbetɔfome deblibo aɖe nanɔ agbe tegbee le paradiso me le anyigba dzi. (Mose I, 1:26, 27; Yohanes 1:1-3) Mawu metrɔ o. (Maleaxi 3:6) Mawu do ŋugbe be: “Alesi mebu ɖe ta me la, nenema wòanɔ, eye alesi meɖo la, nenema wòava mee.”—Yesaya 14:24.
Le míafe ɣeyiɣia me la, Yehowa do ŋgɔ ɖo amewo fe anyinɔnɔ ɖekae le ŋutifafa me gɔme anyi, menye ɖe ŋukeklẽ kple ɖokuitɔdidi dzi abe alesi wòle le míafe egbe xexeame ene o, ke boŋ ɖe lɔlɔ̃ na Mawu kple na ame havi dzi. (Yohanes 13:35; Efesotɔwo 4:15, 16; Filipitɔwo 2:1-4) Lɔlɔ̃nu faa fe fufofo aɖe si me tɔwo tsɔ didi vevi le ŋgɔyiyi geɖe wɔm le wofe dɔdasi—si nye gbefãɖeɖe Mawu fe Fiaɖufe si ava ŋuti nyanyui hafi nuɖoanyi sia fe nuwuwu naɖo—la wɔwɔ me. (Mateo 24:14; 28:19, 20) Le dukɔ 230 kple edzivɔ me la, Kristotɔ siwo fe xexlẽme wu miliɔn ade le ta dem agu ɖekae xoxo le dukɔwo dome nɔviwo fe habɔbɔ si me lɔlɔ̃ le la me.
Nà Gɔmesese Nanɔ Wò Agbe Ŋu
Ne èdi be gɔmesese si deto wu nanɔ wò agbe ŋu la, taflatse ke nyae be ɖee Yehowa Mawu le kpewòm be nàva bɔ ha kple yefe amewo—efe “dukɔ dzɔdzɔe” la—fifia. (Yesaya 26:2) Gake ɖewohĩ anɔ wɔwɔm na wò evevee be: ‘Aleke Kristotɔwo fe fufofo sia metɔwo nɔa agbee? Ðe mèdi be manɔ wo dome ŋutɔŋutɔa?’ Se nya siwo sɔhɛ aɖewo gblɔ ɖa:
Quentin: “Hamea nye takpɔnu nam le xexeame. Enyanya be Yehowa le akpa vevi aɖe wɔm le nye agbe me kpe ɖe ŋunye menyae be eli eye wòdi be makpɔ dzidzɔ.”
Jeff: “Hamea mee nye tefe nyuitɔ si mate ŋu ayi axɔ dzidefoname. Nɔviŋutsuwo kple nɔvinyɔnuwo le afima, eye wodoa ŋusẽm hekafuam. Wova zu fonyemetɔwo nyatefe.”
Linet: “Nyemate ŋu atsɔ dzi si dzɔam, ne mekpɔ ame aɖe wòxɔ Biblia me nyatefea hetso nya me be yeasubɔ Yehowa la, asɔ kple ɖeke o. Esia naa nye dzi dzea eme ale gbegbe.”
Cody: “Yehowa manɔmee la, viɖe aɖeke manɔ nye agbe ŋu o. Manɔ nuwo katã tem kpɔ abe alesi ame geɖe le ewɔm ene, ahanɔ dagbadagbam be dzidzɔkpɔkpɔ dimee mele, evɔ masu asinye hã o. Ðe esia tefe la, Yehowa na mɔnukpɔkpɔ gã siam si nye be manɔ fomedodo me kpli ye, emae wɔe be gɔmesese le nye agbe ŋu.”
Nukatae wò ŋutɔ màwɔ numekuku le esia ŋu o? Àva de dzesii be to tete ɖe Wɔla, Yehowa Mawu, ŋu la, gɔmesese ŋutɔŋutɔ ava su asiwò le agbe me.
[Nɔnɔmetata si le axa 31]
Ƒomedodo me nɔnɔ kple Mawu nana be gɔmesese va nɔa míafe agbe ŋu
[Nɔnɔmetata Tsofe si le axa 29]
NASA photo


text: 3 Lɔlɔ̃tɔwo, esiae nye agbalẽ evelia si ŋlɔm mele ɖo ɖe mi fifia, si me metsɔ ŋkuɖodzinya siawo le miafe nuŋububu nyuie ŋutetewo nyɔm, abe ale si mewɔe le agbalẽ gbãtɔa me ene,+2 be miaɖo ŋku nya siwo nyagblɔɖila kɔkɔeawo gblɔ do ŋgɔ, kpakple Afetɔ kple Ðela la fe se si wòde to miafe apostolowo dzi la dzi.3 Gbã la, minyae be le ŋkeke mamlɛawo me la, fewuɖulawo ava kple wofe fewuɖuɖu, eye woawɔ nu le woawo ŋutɔwo fe nudzodzrowo nu+4 ahanɔ gbɔgblɔm be: “Afi ka efe anyinɔɣi sia si ŋugbe wodo la le?+ Kpɔ ɖa, tso ŋkeke si mía tɔgbuiwo dɔ alɔ̃ le ku me la, nuwo katã le edzi yim abe ale si ko wole tso nuwɔwɔ fe gɔmedzedze ene.”+5 Elabena woɖoe koŋ gbe nyatefenya sia be, tso blema ke la dzifowo li, eye anyigba hã do tso tsi me heli ke sesĩe eye wòle tsi titina, le Mawu fe nya la nu;+6 eye nu siawo dzie woto tsrɔ̃ xexe si nɔ anyi ɣemaɣi esime tsi ɖee.+7 Ke wotsɔ nya ma ke dzra dzifo kple anyigba si li fifia la ɖo ɖi na dzo, eye woda wo ɖi na ame mavɔ̃mawuwo fe ʋɔnudɔdrɔ̃ kple tsɔtsrɔ̃ ŋkeke la.+8 Ke lɔlɔ̃tɔwo, migana miafe susu nadzo le nya sia dzi o, be ŋkeke ɖeka le Yehowa* gbɔ abe fe akpe ɖeka ene, eye fe akpe ɖeka abe ŋkeke ɖeka ene.+9 Yehowa* mele wɔwɔm blewu le efe ŋugbedodo la ŋu+ abe ale si ame aɖewo se blewuwɔwɔ gɔme ene o, ke boŋ egbɔa dzi ɖi na mi, elabena medi be ame aɖeke natsrɔ̃ o, ke boŋ edi be mɔnukpɔkpɔ nasu amewo katã si woatrɔ dzi me.+10 Gake Yehowa* fe ŋkeke+ la ava abe fiafitɔ+ ene, si me dzifowo nu ava yi+ kple gbeɖiɖi sesẽ, ke wo me nu, siwo xɔ dzo gbãgbãgbã la alólo, eye woaklo nu le anyigba kple eme dɔwɔwɔwo dzi.+11 Esi woalólo nu siawo katã alea ta la, mibu ame siwo fomevi wòle be mianye le agbe kɔkɔe nɔnɔ kple ɖokuitsɔtsɔ na Mawu me ŋu,12 esi miele lalam eye miafe susu le Yehowa* fe ŋkeke+ la fe vava* ŋu vevie, esime woatsrɔ̃ dzifowo+ le dzo me, eye wo me nuwo alólo le dzoxɔxɔ gbãgbãgbã me.13 Ke míele dzifo yeye kple anyigba yeye, siwo me dzɔdzɔenyenye anɔ la,+ lalam le efe ŋugbedodo la nu.+14 Eya ta lɔlɔ̃tɔwo, esi miele nu siawo lalam ŋuti la, miwɔ miafe ŋutete ɖe sia ɖe be wòakpɔ mi mlɔeba ɖimafomafoe, mokakamanɔŋui, le ŋutifafa me.+15 Eye mibu mía Afetɔ fe dzigbɔɖi la be enye xɔxɔ, abe ale si mía nɔvi lɔlɔ̃tɔ Paulo hã ŋlɔ na mi le nunya si wonɛ la nu ene,+16 esi wòfoa nu tso nu siawo ŋu le efe agbalẽwo katã me. Ke nanewo gɔme sese sesẽ le wo me, siwo ame masrɔ̃nuwo kple ame malikewo le gbo trɔmee, abe ale si wowɔa Ŋɔŋlɔawo fe akpa bubuawo ke ene hena woawo ŋutɔwo fe tsɔtsrɔ̃.17 Eya ta nɔvi lɔlɔ̃tɔwo, esi mienya nu siawo do ŋgɔ ta la, minɔ ŋudzɔ, be sedzimawɔlawo fe vodada nagakplɔ mi atrae kpe ɖe wo ŋu o, ale be miage tso tefe si mieli ke ɖo la o.+18 Ao, ke boŋ miyi edzi miatsi le mía Afetɔ kple mía Ðela Yesu Kristo fe amenuveve kple sidzedze la me. Eya tɔ nanye ŋutikɔkɔe tso fifia yi mavɔmavɔ me. Amen.


text:
Help:Axa yeye gɔmedzedze
"Yi (Di tanya sia)" tatia akɔ wò ayi axa yeye dzi kple tanya si sɔ kple esi wòŋlɔ ɖe goa me, negbe axaa ɖe li kpakple tanya mawo xoxo ko. Tefe le axa yeye sia dzi si wòateŋu atia na kpekpeɖeŋu kple nuwoŋlɔŋlɔ ne anɔ hahiãm na wò. Mehiã be na gbugbɔ ava afii na axa yeye gɔmedzedze o. Woateŋu adze wo gɔme kple nuŋɔŋlɔ dzẽwo tatia. Megavɔ̃ na nuyeyewo gɔmedzedze kroa o.
Ne wòle nuyeye gɔmedzem la, ɖo ŋku edzi be:
- Tanya si wòtia le vevie ŋutɔ, elabena eya ye le tanya zu gbe na axaa kat.
- Enyo wu be wòdzra ɖo nyuie hafi gɔmedzedzea, elabena ebɔbɔ wu vodadawo ɖɔɖɔɖo le emegbe.
- Ɖo ŋku nusiwo woɖe mɔ na le Wikipiɖia la dzi.
- Kpɔe ɖa gbã be woŋlɔ nusi wòadi be yeaŋlɔ xoxo kple tanya bubua ɖe mahã.
- Ne nye ɖe ko wòadi be yea doe akpɔ gbã la, ekema yi Keme gbã.
Mɔnana ɖeka si woateŋu ana ŋdɔwɔlawo enye be woaɖe mɔ nawo be "createpage", si ana wòateŋu adze nuŋɔŋlɔ yeye gɔme. Wikia ateŋu ana mɔ sia si wo me xe mɔ na xoxo o (esia enye default), alo ana amewo si ŋlɔ ŋkɔ.
Kpekpeɖeŋu na nuwotrɔtrɔ le afisiafi si wòa nɔ dɔ wɔm lw eyata mele bubu ge o.
Nya veviwo[trɔ asi le eŋu | trɔ asi le etsofe ŋu]
- Dii nàkpɔe ɖa be ame aɖe ŋlɔ nu ma xoxoa hafi nàdze tɔwò gɔme. Gbɔ dzi ɖi nàtia tanya nyuie.
- Gbugbɔ to esiwo ku ɖe nu si nèdi be yeaŋlɔ la me e.g.:
- ale si wona ŋkɔ wo; kpɔ Help:Page name.
- axa yeye gahiã, alo manyo be nàŋlɔ nua atsɔ atɔ ɖe bubu si le xoxo nu oa? Enyo wu be nu kpuiwo na tɔ ɖe bubuwo nu wu be nàdze axa bubu gɔme. Ne eva didi akpa la, woate ŋu ama eme eve.
- Le esime nèle nua ŋlɔm la, kpɔ Ƒomedodowo ɖa le axaa dzi. Kpɔ egbɔ be axaa sɔ kple esiwo do fome kplii.
- Ne naneke mele afi ma o la, ekema axa sia nye tsɔ̃evi eye ehiã be nàna axa bubuwo nado fome kplii.
Axa yeye gɔme dzedze tso fomedodo dzi alo le edidi vɔ megbe[trɔ asi le eŋu | trɔ asi le etsofe ŋu]
Àte ŋu adze axa yeye gɔme kple fomedodo dzĩ tiatia. Esia atsɔ wò ayi axa yeye dzi kple tanya si sɔ kpakple esi nètia la, eye ate ŋu adze nuŋɔŋlɔ gɔme enumake.
yesuÁÁ kristo yenye mɔla nyatefe la kple agbe la
Nyaŋuɖoɖo go[trɔ asi le eŋu | trɔ asi le etsofe ŋu]
Tia nuŋɔŋlɔa ɖe. Ne efe ŋkɔ biã la, ekema womedze egɔme haɖe o.
Kpɔ Nya veviewo le axa sia tame kple Help:Inputbox.


text: 17 Yehowa gagblɔ na Mose be:2 “Ƒo nu kple Aron kple viaŋutsuwo kpakple Israel-viwo katã nàgblɔ na wo be, ‘Se si Yehowa dee nye esi:3 “‘“Ne Israel fe afe la me tɔ aɖe wu nyi, alẽ alo gbɔ̃ le asaɖa la me, alo le asaɖa la godo,4 le esi wòatsɔe ava takpegbadɔ la nu, be wòatsɔe asa vɔ na Yehowa le avɔgbadɔa nu tefe la, ke ame ma ɖi ʋufɔ. Ekɔ ʋu ɖi, eya ta woatsrɔ̃ ame ma ɖa le efe dukɔ la dome.5 Ale be Israel-viwo natsɔ wofe lã siwo woatsɔ asa vɔ le gbe me la avɛ na Yehowa le takpegbadɔa nu, eye woatsɔe ana nunɔla la, be wòatsɔ asa ŋutifafavɔ na Yehowa.+6 Nunɔla la nahlẽ ʋu la ɖe Yehowa fe vɔsamlekpuia ŋu le takpegbadɔa nu, eye wòatsɔ ami la ado dzudzɔ wòanye ʋeʋẽ lilili na Yehowa.+7 Womagasa vɔwo na gbɔgbɔ vɔ̃ siwo ɖi gbɔ̃wo,*+ siwo wosubɔna*+ la azɔ o. Esia anye se na mi ɖaa le miafe dzidzimewo katã me.”’8 “Gblɔ na wo be, ‘Ne Israel fe afe la me tɔ aɖe alo amedzrovi si le mia dome sa numevɔ alo vɔ bubu aɖe,9 eye metsɔe va takpegbadɔa nu be wòatsɔ asa vɔ na Yehowa o la, woaɖe ame ma fe agbe ɖa le efe dukɔ la dome.+10 “‘Ne Israel fe afe la me tɔ aɖe alo amedzrovi si le mia dome ɖu ʋu+ aɖe la, maɖe ŋku atɔ ame* si ɖu ʋua, eye matsrɔ̃e ɖa le efe dukɔ la dome.11 Elabena ŋutilã ɖe sia ɖe fe agbe* le ʋu+ la me, eya ta metsɔe na be miatsɔ alé avu le vɔsamlekpui+ la dzi ɖe mia ɖokuiwo* ta, elabena ʋu wotsɔ léa avu,+ le agbe* si le eme la ta.12 Esia tae megblɔ na Israel-viwo be: “Mia dometɔ* aɖeke megaɖu ʋu o, eye amedzrovi siwo le mia dome+ la hã dometɔ aɖeke megaɖu ʋu o.”+13 “‘Ne Israel-vi aɖe alo amedzrovi aɖe si le mia dome da ade lé gbemelã alo xe si woɖuna la, ekema wòaɖuɖu efe ʋu ɖi,+ eye wòaxe ke ɖe edzi.14 Elabena ŋutilã ɖe sia ɖe fe agbee* nye efe ʋu, le agbe* si le eme la ta. Esia tae megblɔ na Israel-viwo be: “Migaɖu ŋutilã aɖeke fomevi fe ʋu o, elabena ŋutilã ɖe sia ɖe fe agbee* nye efe ʋu. Ame sia ame si ɖui la, woatsrɔ̃e ɖa.”+15 Ne ame* aɖe ɖu lã si ku le eɖokui si alo lã si gbemelã+ aɖe vuvu la, ekema eɖanye dumevi alo amedzrovi o, ele be wòanya efe awuwo, eye eŋu mekɔ o va se ɖe fiẽ;+ emegbe eŋu akɔ.16 Ke ne menya efe awuwo o, eye mele tsi hã o la, ekema woabia efe vodada la ŋuti kɔntae.’”+


text:
Mawu
Ame Kae Nye Mawu?
Ðe Mawu Lia?
Biblia ɖo nyabiase sia ŋu kple kpeɖodzi sẽŋu atɔ̃ aɖewo.
Ŋusẽ Dzro Aɖe Koe Mawu Nyea?
Biblia gblɔ be Mawue wɔ nuwo katã, gake ɖe wòtsɔa ɖe le eme na mía?
Ðe Mawu Le Afi Sia Afia?
Ðe Biblia gblɔ be Mawu le afi sia afia? Nu ka tae nàte ŋu aka ɖe edzi be tefe aɖe koŋ ye wòle gake enya wò nyuie?
Ðe Nɔfe Aɖe Koŋ Le Mawu Sia?
Nu kae Biblia gblɔ tso Mawu fe nɔfe ŋu? Afi ma kee Yesu hã lea?
Ðe Ame Aɖe Kpɔ Mawu Kpɔa?
Ðe Biblia me nyawo tsi tre ɖe wo nɔewo esi wogblɔ le efe akpa aɖe be “ame aɖeke mekpɔ Mawu ɣeaɖekeɣi kpɔ o,” evɔ wogblɔ le akpa bubu “wokpɔ Israel fe Mawu la”?
Ðe Mawuɖekaetɔ̃ Alo Trinita Kɔkɔe Dze Le Biblia Mea?
Subɔsubɔha geɖewo fiaa nu be Mawu nye Mawuɖekaetɔ̃ alo Trinita Kɔkɔe. Ðe Biblia da asi ɖe nufiafia sia dzia?
Ðe Mawu Trɔa Susua?
Ðe Biblia tsi tsitre ɖe eɖokui ŋu esi wògblɔ be Mawu gblɔ be, “Nyemetrɔna o” hegagblɔ be “matrɔ susu” siaa?
Nu Kae Nye Gbɔgbɔ Kɔkɔe La?
Esɔ ŋutɔ be Biblia yɔ Mawu fe gbɔgbɔ kɔkɔe la be Mawu fe “asibidɛwo.”
God’s Name
Ðe Ŋkɔ Le Mawu Sia?
Mawu fe ŋkɔ dze le Biblia gɔmeɖeɖe geɖewo me. Ðe wòle be nànɔ eyɔma?
Mawu Ŋkɔe Nye Yesua?
Yesu megblɔ kpɔ be yenye Mawu Ŋusẽkatãtɔ o. Nu ka ta?
Ame Kae Nye Yehowa?
Dukɔ ɖeka aɖe abe Israel-viwo ene fe Mawu ko wònyea?
Ŋkɔ Nenie Le Mawu Si?
Amewo asusu be ŋkɔ siwo le Mawu si la dometɔ aɖewoe nye ‘Allah,’ ‘Alfa kple Omega,’ ‘El Shaddai,’ kpakple ‘Yehowa-Yire.’ Ðe ŋkɔ si míeyɔna na Mawu la le veviea?
Mawu Ƒe Lɔlɔ̃nu
Tame Kae Mawu Ðo Ðe Nye Agbe Ŋu?
Ðe wòhiã be nàkpɔ dzesi tɔxɛ alo axɔ yɔyɔ tɔxɛ aɖe hafi anya tame si Mawu ɖo ɖe wò agbe ŋua? Kpɔ ale si Biblia ɖo eŋui ɖa.
Nu Kae Biblia Gblɔ Tso Tiatiawɔblɔɖe Ŋu? Ðe Mawu Ðo Ame Si Nàva Zu Le Etsɔme Ðia?
Ame geɖewo xɔe se be dzɔgbesee kpɔa ŋusẽ ɖe ale si nuwo va yina na mí le agbe me la dzi. Ðe tiatia siwo míewɔna la kpɔa ŋusẽ ɖe míafe dzidzedzekpɔkpɔ le agbe me dzia?
Mawue Nana Míekpea Fua?
Fukpekpe ate ŋu aɖe kpe na ame sia ame, ame siwo ŋu Mawu kpɔa ŋudzedze le gɔ̃ hã meto le eme o. Nu ka tae?


text:
Abosam—Vɔ̃ɖitɔ si Li Ŋutɔŋutɔa?
Abosam—Vɔ̃ɖitɔ si Li Ŋutɔŋutɔa?
LE MAWUSUBƆLA geɖe gome la, wobua Abosam abe aʋatsodzixɔse me nyakpakpa—amegbetɔwo fe nutovɛ aɖe ko—ene. Eyata esi Dionigi Tettamanzi, si nye bisiɔpgã le Genoa—amesi nye Italytɔwo fe papatenɔla xɔŋkɔwo dometɔ ɖeka—ɖo axa 40 fe lɛta si wòŋlɔ na hakplɔlawo la ɖe wo ku ɖe alesi woakpe akɔ kple Abosam ŋui la, emenyawo de zitɔtɔ amewo me. “Se 10” ye nɔ nusiwo wòŋlɔ me.
Gbãtɔ: “Mègaŋlɔ be o be abosam li,” elabena “alakpa gbãtɔ” si wòdana enye be “yeana míaxɔe se be yemeli o.”
Evelia: Mègaŋlɔ be o be abosam tea ame kpɔna. . . . Mègabu ɖokuiwò be mate ye akpɔ alo adze ye dzi o.”
Etɔ̃lia: “Mègaŋlɔ be o be nunyalagã kple ayetɔ ŋutɔe abosam nye. Eyia efe ayemenuwɔnawo dzi to adzamenuwɔwɔ me, abe alesi wòwɔe kple ame gbãtɔ la ene.”
Enelia: “Nɔ ŋudzɔ: le ŋku kple dzi me. Eye nàsẽ ŋu: le tameɖoɖo kplikpaa kple nuwɔna me.”
Atɔ̃lia: “Ka ɖe alesi Kristo ɖu ametekpɔla sia dzi la dzi vevie” elabena esia “ana nànɔ dedie ahaɖe dzi ɖi le amedzidzedze sesẽtɔ kekeake si wòate ŋu ahe va dziwò la gɔ̃ hã me.”
Adelia: “Ðo ŋku edzi be Kristo wɔ wò nènye gomekpɔla le efe aʋadziɖuɖua me.”
Adrelia: “Yi edzi nàɖo to Mawu fe Nya la.”
Enyilia: “Bɔbɔ ɖokuiwò eye nàlɔ̃ be woado ŋukpe ye.”
Asiekelia: “Do gbe ɖa ɣesiaɣi, ɖeɖimateameŋutɔe,” be nàte ŋu aɖu tetekpɔ dzi.
Ewolia: “De bubu Afetɔ kple wò Mawu la ŋu eye eya ɖeka ko nàsubɔ.”
Dɔ kae lɛta sia si woŋlɔ na hakplɔlawo wɔ ɖe wo dzi? Mawuŋununya srɔ̃fe si le Milan mexɔ lɛta sia me ɖaŋuɖoɖowo kple dzidzɔ o. Nusrɔ̃fe sia tsi tre ɖe eŋu gblɔ be “ɖeko osɔfo fe nufiame sia ɖi abe titinaɣeyiɣiwo me tɔwo fe nya ene.” Nyanuɖela aɖe gblɔ be, “be woadro fɔbubua katã ɖe abosam dzi ate ŋu awɔe be amewo makpɔ woa [ŋutɔwo] fe agbanɔamedziwo adze sii o.”
Togbɔ be Biblia meɖe amegbetɔwo fe nuwɔna me tsonu fe agba le wo dzi o hã la, ede dzesi Satana Abosam kɔte be enye “xexe sia me mawu” si te Yesu kpɔ. Eɖe Satana fe ŋusẽ kple efe didi be ‘yeagbã ŋku na dzimaxɔsetɔwo fe tamesusuwo’ la hã fia.—Korintotɔwo II, 4:4; Mateo 4:1-11
Nyatefee, abe alesi apostolo Petro ŋlɔe ene la, Satana le “abe dzata si le gbe ɖem hele ame dim be yeavuvu ami ene.” (Petro I, 5:8) Mewɔ nuku o be apostolo Yohanes ɖo ŋku edzi na xɔsetɔwo be: “Xexeme blibo la katã le vɔ̃ɖitɔ la me.” (Yohanes I, 5:19) Ne míeŋe aɖaba fu Ŋɔŋlɔ siawo me nuxlɔ̃ameawo dzi o hetsɔ wo vevie la, míanye nunyalawo.


text: 1 Nye, ame tsitsi* lae le agbalẽ sia ŋlɔm ɖo ɖe Gayo lɔlɔ̃tɔ, ame si melɔ̃ vevie.2 Lɔlɔ̃tɔ, medoa gbe ɖa be nu sia nu nadze edzi na wò, eye nànɔ lãmesẽ me, abe ale si nu le edzi dzem na wòe* ene.3 Elabena mekpɔ dzidzɔ ŋutɔ esi nɔviwo va heɖi ɖase be nèlé nyatefe la me ɖe asi, eye be nèyi edzi le zɔzɔm le nyatefe la me.+4 Nyemekpɔ dzidzɔ gã* wu esia o: be mase be vinyewo yi edzi le zɔzɔm le nyatefe la me.+5 Lɔlɔ̃tɔ, èle nutefe wɔm le nu siwo nèwɔna na nɔviawo me, togbɔ be mènya ame siawo hafi o.+6 Ame siawo ɖi ɖase le wò lɔlɔ̃ ŋu le hame la ŋkume. Meɖe kuku, do mɔ ame siawo ne woayi wofe mɔzɔzɔ si dze Mawu ŋu la dzi.+7 Elabena efe ŋkɔ la tae wodo yi ɖo, eye womexɔ naneke+ tso dukɔwo me tɔwo si o.8 Eya ta ele na mí be míaxɔ ame siawo tɔgbi nyuie awɔ amedzro na wo,+ ale be míazu hadɔwɔlawo le nyatefe la me.+9 Meŋlɔ nya aɖe na hamea, ke Diotrefo, si dina be yeanɔ nɔfe gbãtɔ le wo dome la,+ mexɔa naneke tso mía gbɔ bubutɔe o.+10 Esia tae ne meva la, maɖo ŋku nu siwo wɔm wòle, si nye nya vlo siwo gblɔm wòle tsɔ le mía ŋu gblẽm la dzi.+ Eye esi nu siawo mesu eme nɛ o la, eya ŋutɔ mexɔa nɔviawo+ bubutɔe o, eye ame siwo di be yewoaxɔ wo la, edzea agbagba be yeaxe mɔ na wo, eye be yeaɖe wo le hamea me.11 Lɔlɔ̃tɔ, mègasrɔ̃ nu vɔ̃ɖi wɔwɔ o, ke srɔ̃ nu nyui wɔwɔ boŋ.+ Ame si wɔa nu nyui la, etso Mawu me.+ Ame si wɔa nu vɔ̃ɖi la, mekpɔ Mawu o.+12 Nɔviawo katã ɖi ɖase nyui le Demetrio ŋu, eye nyatefea ŋutɔ hã ɖi ɖase le eŋu. Le nyatefe me la, míawo hã míele ɖase ɖim le eŋu, eye ènyae be ɖase si míeɖina la nye nyatefe.13 Nya geɖewo le asinye maŋlɔ na wò hafi, ke nyemedi be matsɔ nuŋlɔti kple agbalẽŋlɔtsi ayi nuŋɔŋlɔa dzi o.14 Ke mele mɔ kpɔm be makpɔ wò kpuie, eye míafo nu ŋkume kple ŋkume.Ŋutifafa nanɔ kpli wò.Xɔlɔ̃awo do gbe na wò. Yɔ xɔlɔ̃awo ŋkɔ ɖekaɖeka nàdo gbe na wo nam.


text:
Kristotɔwo Ðea Yehowa Ƒe Ŋutikɔkɔe Fiana
Kristotɔwo Ðea Yehowa Ƒe Ŋutikɔkɔe Fiana
“Woayra miafe ŋkuwo, elabena wokpɔa nu, kple miafe towo hã, elabena wosea nu.”—MATEO 13:16.
1. Nyabiase kae vaa susu me na ame le alesi Israel-viwo wɔ nu ɖe Mose ŋui le Sinai-toa gbɔ ŋu?
SUSU geɖe nɔ Israel-vi siwo fo fu ɖe Sinai-toa gbɔ la si si tae woate ɖe Yehowa ŋu ɖo. Gbãa, etsɔ asi sesẽ ɖe wo tso Egiptetɔwo si me. Ekpɔ wofe nuhiahiãwo gbɔ na wo, hena nuɖuɖu kple tsi wo le gbeadzi. Azɔ ena woɖu Amalekitɔwo fe aʋakɔ siwo ho aʋa ɖe wo ŋu la dzi. (Mose II, 14:26-31; 16:2–17:13) Esi dukɔa fu asaɖa anyi ɖe gbeadzi le Sinai-toa ŋkume la, dziɖegbewo kple dzikedzowo na vɔvɔ̃ ɖo wo ale gbegbe be wonɔ fofom tititi. Emegbe esi wokpɔ Mose ɖi tso Sinai-toa dzi gbɔna la, efe mo nɔ Mawu fe ŋutikɔkɔe ɖem fia. Gake le esi tefe be wòawɔ nuku na wo le mɔ si ana woakpɔ ŋudzedze ɖe eŋu tefe la, wote yi megbe boŋ. “Wole vɔvɔ̃m na tete ɖe [Mose ŋu].” (Mose II, 19:10-19; 34:30) Nukatae wonɔ Yehowa, amesi wɔ nyui ma gbegbe na wo, fe ŋutikɔkɔe fe ɖeɖefia kpɔkpɔ vɔ̃m?
2. Anye nukatae Israel-viwo nɔ vɔvɔ̃m na Mawu fe ŋutikɔkɔe si Mose ɖe fia la kpɔkpɔ?
2 Ðewohĩ nusi dzɔ do ŋgɔ na ema koŋ tae Mose II, 32:4, 35) Ðe wosrɔ̃ nu tso to si Yehowa he na wo me hekpɔ ŋudzedze ɖe eŋua? Ao, wo dometɔ akpa gãtɔ mewɔ nu alea o. Do ŋgɔ vie hafi Mose naku la, eɖo ŋku sikanyivi fe nya la kple tomaɖomaɖo fe nɔnɔme bubu siwo Israel-viwo ɖe fia la dzi na wo. Egblɔ na dukɔa be: “Miesẽ to ɖe Yehowa, mia Mawu, fe nya ŋu, míeɖo ŋu ɖe eŋu o, eye miese efe gbe o. Tso esime menya mi la, to kokoko sẽm miele ɖe Yehowa ŋu.”—Mose V, 9:15-24.Israel-viwo nɔ vɔvɔ̃m ɖo. Esi wogbe toɖoɖo Yehowa heɖoe koŋ wɔ sikanyivi aɖe ta la, ehe to na wo. (
3. Ɣekaɣie Mose tsyɔa nu ŋku me?
3 De ŋugble le alesi Mose wɔ nu ɖe Israel-viwo fe vɔvɔ̃a ŋui ŋu kpɔ. Nuŋlɔɖia xlẽ be: “Esi Mose fo nu kpli wo vɔ la, etsɔ nu tsyɔ ŋku me. Eye ne Mose yi Yehowa fe ŋku me [le avɔgbadɔa me], be wòafo nu kplii la, eɖea nu la le ŋku me, vaseɖe esime wòdoa go; eye ne edo go la, egblɔa se, siwo wode nɛ la, na Israel-viwo. Ke ne Israel-viwo kpɔ Mose fe mo wòle keklẽm la, Mose gatsyɔa nu ŋku me, vaseɖe esime wòagayi nu fo ge [kple Yehowa].” (Mose II, 34:33-35) Nukatae Mose tsyɔa nu ŋku me ɣeaɖewoɣi? Nukae míate ŋu asrɔ̃ tso esia me? Nya siawo fe ŋuɖoɖo ate ŋu akpe ɖe mía ŋu míalé ŋku ɖe mía kple Yehowa dome fomedodo fe nyonyome ŋu akpɔ ɖa be aleke wòle hã.
Wona Mɔnukpɔkpɔwo To Wo Ŋu
4. Gɔmesese kae Paulo na ku ɖe Mose fe nu tsyɔtsyɔ mo ŋu?
4 Apostolo Paulo ɖe eme be susu kple dzi fe nɔnɔme si nɔ Israel-viawo ŋutɔ si tae Mose tsyɔ nu ŋku me ɖo. Paulo ŋlɔ be: ‘Israel-viwo mete ŋu lé ŋku ɖe Mose fe ŋku me le efe ŋku me ŋutikɔkɔe, ta. Wona wofe tamesusuwo sẽ.’ (Korintotɔwo II, 3:7, 14) Wofe nɔnɔmea wɔ nublanui lo! Yehowa ŋutɔe tia Israel-viwo be woanye dukɔ na ye, eye edi be woate ɖe ye ŋu hafi. (Mose II, 19:4-6) Ke hã, womedi be yewoakpɔ Mawu fe ŋutikɔkɔe fe ɖeɖefia la o. Le esi tefe be woatrɔ wofe dzi kple susu ɖe Yehowa ŋu atsɔ wo ɖokui anae bliboe lɔlɔ̃tɔe la, ɖe wotrɔ megbe dee boŋ le mɔ aɖe nu.
5, 6. (a) Nɔnɔme kae nɔ anyi le fe alafa gbãtɔ me si sɔ kple Israel-vi siwo nɔ anyi le Mose fe ŋkekea me tɔ? (b) Vovototo kae nɔ amesiwo ɖo to Yesu kple amesiwo meɖo toe o dome?
5 Míekpɔ nusia fe kpɔɖeŋu aɖe le fe alafa gbãtɔ M.Ŋ. me. Hafi Paulo nava zu Kristotɔ la, wotsɔ nubabla yeyea ɖɔ li Se fe nubabla la xoxo, eye Yesu Kristo, amesi nye Mose Gãtɔ, ye va nye efe avuléla. Yesu ɖe Yehowa fe ŋutikɔkɔe fia le nya kple nuwɔna siaa me. Paulo ŋlɔ tso Yesu si wofɔ ɖe tsitre ŋu be: “[Enye Mawu fe] ŋutikɔkɔe fe keklẽ kple efe mawunyenye fe nɔnɔme.” (Hebritɔwo 1:3) Mɔnukpɔkpɔ gã aɖee nye ema su Yudatɔwo si hafi lo! Woate ŋu ase agbe mavɔ nyawo tso Mawu fe Vi la ŋutɔŋutɔ nu hafi! Nublanuitɔea, amesiwo Yesu ɖe gbefã na la dometɔ akpa gãtɔ meɖo to o. Yesu yɔ nya aɖe si Yehowa gblɔ ɖi to Yesaya dzi ku ɖe wo ŋu be: “Dukɔ sia fe dzi ku atri, eye wofe towo sẽ, eye womiã wofe ŋkuwo, bena woagakpɔ nu kple ŋkuwo o, eye woagase nu kple towo o, eye woagase nu gɔme kple dzi, ne woatrɔ, eye mada gbe le wo ŋu o.”—Mateo 13:15; Yesaya 6:9, 10.
6 Vovototo gã aɖe dze le Yudatɔwo kple Yesu fe nusrɔ̃lawo dome. Yesu gblɔ tso efe nusrɔ̃laawo ya ŋu be: “Woayra miafe ŋkuwo, elabena wokpɔa nu, kple miafe towo hã, elabena wosea nu.” (Mateo 13:16) Kristotɔ vavãwo di vevie be yewoanya Yehowa ahasubɔe. Edzɔa dzi na wo be yewoawɔ efe lɔlɔ̃nu si dze le Biblia me. Esia wɔe be Kristotɔ amesiaminawo ɖea Yehowa fe ŋutikɔkɔe fiana le wofe nubabla yeye fe subɔsubɔdɔa me, eye alẽ bubuawo hã wɔnɛ nenema ke.—Korintotɔwo II, 3:6, 18.
Nusita Wotsyɔa Nu Nyanyuia Dzi Ðo
7. Nukatae mewɔa nuku na mí be ame akpa gãtɔ gbea nyanyuia o?
7 Abe alesi míekpɔe ene la, le Yesu fe ŋkekea kple Mose fe ŋkekea siaa me la, Israel-vi akpa gãtɔ gbe mɔnukpɔkpɔ tɔxɛ si nɔ ʋuʋu ɖi na wo la. Nenema tɔgbe kee wòle egbea hã. Ame akpa gãtɔ gbe nyanyui si míele gbefã ɖemee la. Esia mewɔa mo yaa na mí o. Paulo ŋlɔ be: “Ke ne wotsyɔ nu míafe nyanyuia dzi la, ekema amesiwo tsrɔ̃ la fe ŋku me wotsyɔ nui le, amesiwo dome xexe sia me mawu gbã ŋku na dzimaxɔsetɔwo fe tamesusu le la, bene Kristo, si nye Mawu fe nɔnɔme la, fe ŋutikɔkɔe nyanyuie la fe kekeli nagaklẽ na wo o.” (Korintotɔwo II, 4:3, 4) Tsɔ kpe ɖe agbagba siwo dzem Satana le be yeatsyɔ nu nyanyuia dzi ŋu la, ame geɖe tsyɔ nu ŋku me na woa ŋutɔ ɖokui elabena womedi be yewoakpɔ nu o.
8. Aleke ame geɖe fe ŋku gbã le numanyamanya tae, eye aleke míawɔ be nɔnɔme sia nagagblẽ nu le míawo hã mía ŋu o?
8 Ame geɖe fe kpɔɖeŋuŋku gbã le esi womenya Mawu o ta. Biblia gblɔ tso dukɔwo ŋu be wofe “nyasã do viviti, eye wonye amedzrowo le Mawu fe agbe la gome le numanyamanya, si le wo me la ŋuti.” (Efesotɔwo 4:18) Hafi Paulo, amesi nya Sea nyuie, nava zu Kristotɔ la, numanyamanya na efe ŋku gbã ale be wòti Mawu fe hame la yome. (Korintotɔwo I, 15:9) Ke hã, Yehowa ɖe nyatefea fiae. Paulo ɖe eme be: “Esia ŋuti wokpɔ nublanui nam, bena Yesu Kristo naɖe efe dzigbɔgbɔɖi blewu katã afia le menye gbã, bene wòanye kpɔɖeŋu na amesiwo katã le edzi xɔ ge ase hena agbe mavɔ la.” (Timoteo I, 1:16) Abe Paulo ene la, amesiwo tsi tre ɖe Mawu fe nyatefea ŋu tsã dometɔ geɖe va le Esubɔm fifia. Ema nye susu nyui aɖe si ta wòle be míayi edzi aɖi ɖase na amesiwo tsia tre ɖe mía ŋu gɔ̃ hã. Esi míele edzi yim alea la, míesrɔ̃a Mawu fe Nya la hesea egɔme, si wɔnɛ be ekpɔa mía ta be míagawɔ nusi ana Yehowa makpɔ ŋudzedze ɖe mía ŋu o la o.
9, 10. (a) Aleke Yudatɔ siwo nɔ anyi le fe alafa gbãtɔ me ɖee fia be yewomelɔ̃na be woafia nu yewo o eye be yewoléa yewofe nukpɔsusu me ɖe asi kpaɖii? (b) Ðe nane ɖi ema egbea le Kristodukɔa mea? Ðe eme.
9 Ame geɖe mete ŋu sea gbɔgbɔmenuwo gɔme o elabena womelɔ̃na be woafia nu yewo o eye woléa wofe nukpɔsusu me ɖe asi kpaɖii. Yudatɔ geɖe gbe Yesu kple efe nufiafiawo elabena woku ɖe Mose fe Sea ŋu goŋgoŋ. Ke hã, ame aɖewo ya to vovo. Le kpɔɖeŋu me, esi Yesu fɔ megbe la, “nunɔlawo fe ha gã aɖe hã na ta xɔse la.” (Dɔwɔwɔwo 6:7) Ke hã, Paulo ŋlɔ tso Yudatɔ akpa gãtɔ ŋu be: “Vaseɖe egbegbe sia la ɣesiaɣi, si ke woxlẽa Mose la, nutsyɔnu tsyɔa wofe dziwo dzi.” (Korintotɔwo II, 3:15) Anɔ eme be Paulo nya nusi Yesu gblɔ na Yudatɔ subɔsubɔhakplɔlawo do ŋgɔ, be: “Miele ŋɔŋlɔawo me dzrom tsitotsito; elabena miesusu bena, miekpɔa agbe mavɔ le wo me, eye woamawo nye nusiwo le ɖase ɖim le ŋutinye.” (Yohanes 5:39) Ðe wòle be Ŋɔŋlɔawo, siwo me wodzrona vevie la nakpe ɖe wo ŋu woanyae be Yesue nye Mesia la hafi. Gake susu bubu nɔ Yudatɔwo ŋutɔ si, eye nukunu siwo Mawu fe Via wɔ gɔ̃ hã mete ŋu na wotrɔ wofe susu o.
10 Nenema kee wòle le Kristodukɔa me tɔ geɖewo gome egbea. Abe fe alafa gbãtɔ me Yudatɔwo ene la, “wole ŋu ʋãm ɖe Mawu ŋu, gake menye kple sidzedze [vavãtɔ] o.” (Romatɔwo 10:2) Togbɔ be wo dometɔ aɖewo srɔ̃a Biblia hã la, womexɔa nusi wògblɔ la dzi sena o. Womelɔ̃ ɖe edzi be Kristotɔ amesiaminawo fe dɔla nutefewɔla kple aɖaŋudzela fe ha si le Yehowa si la dzie wòtona fiaa nu efe amewo o. (Mateo 24:45) Gake míawo ya míenyae be Yehowa le nu fiam efe amewo eye be ɖe Mawu fe nyatefea me nɔa kɔkɔm vivivi ɣesiaɣi. (Lododowo 4:18) Esi míelɔ̃ Yehowa fia nu mí ta la, ena efe lɔlɔ̃nu kple tameɖoɖo ŋuti sidzedze su mía si wònye yayra na mí.
11. Aleke didi si le ame aɖewo me na nyatefea ɣla ɖe woe?
11 Ame aɖewo fe didi si le wo mee gbã ŋku na woawo ya. Wogblɔe ɖi be ame aɖewo aɖu fewu le Mawu fe amewo kple gbedasi si wole gbefã ɖemee tso Yesu fe anyinɔnɔ ŋu la ŋuti. Apostolo Petro ŋlɔ be: “Ðe woɣlae ɖe wo, esi wole edim nenema” ta; eye nusi woɣla ɖe woe nye be Mawu he tsiɖɔɖɔ vɛ le Noa fe ɣeyiɣia me. (Petro II, 3:3-6) Nenema kee amesiwo yɔa wo ɖokui be Kristotɔwo la lɔ̃na ɖe edzi be Yehowa kpɔa nublanui, enyoa dɔme, eye wòtsɔa nuvɔ̃ kena; gake wogbea nyatefenya si nye be Yehowa hea to ya. (Mose II, 34:6, 7) Kristotɔ vavãwo kpɔa egbɔ be yewose nusi tututu Biblia fia la gɔme nyuie.
12. Aleke kɔnuwo gbã ŋku na ame geɖewoe?
12 Kɔnuwo gbã ŋku na sɔlemedela geɖe hã. Yesu gblɔ na subɔsubɔhakplɔla siwo nɔ anyi le efe ŋkekea me be: “Miegabua Mawu fe se la o le miafe kɔa ŋuti.” (Mateo 15:6) Yudatɔwo tsɔ dzonɔameme gbugbɔ tadedeagu vavãtɔ ɖo anyi esi wotrɔ gbɔ tso aboyo me le Babilon, gake nunɔlawo va do wo ɖokui ɖe dzi hebu wo ɖokui ame dzɔdzɔewoe. Subɔsubɔzãwo va zu kɔnu dzro aɖe ko, si me mawuvɔvɔ̃ ŋutɔŋutɔ aɖeke medzena le o. (Maleaxi 1:6-8) Kaka Yesu nava anyigba dzi la, agbalẽfialawo kple Farisitɔwo va tsɔ kɔnyinyi gbogbo aɖewo va kpe Mose fe Sea. Yesu klo nu le amesiawo dzi be wonye alakpanuwɔlawo elabena womegava nya gɔmeɖose dzɔdzɔe siwo dzi Sea nɔ te ɖo o. (Mateo 23:23, 24) Ele be Kristotɔ vavãwo nakpɔ wo ɖokui dzi nyuie be woagaɖe mɔ subɔsubɔha me kɔnu siwo amegbetɔwo ɖo la natrɔ wo ɖa le tadedeagu vavãtɔa gbɔ o.
‘Amesi Womekpɔna O la Kpɔkpɔ’
13. Mɔ eve kawo dzie Mose kpɔ Mawu fe ŋutikɔkɔe le?
13 Esi Mose nɔ toa tame la, ebia be yeakpɔ Mawu fe ŋutikɔkɔe, eye ekpɔ Yehowa fe ŋutikɔkɔe me tsonu hã vavã. Esi wòyi avɔgbadɔa me la, metsyɔ nu mo o. Mose nye amesi fe xɔse sesẽ, si di be yeawɔ Mawu fe lɔlɔ̃nu. Togbɔ be woyrae be ekpɔ Yehowa fe ŋutikɔkɔe fe akpa aɖe le ŋutega me hã, le mɔ aɖe nu la, etsɔ xɔseŋku kpɔ Mawu do ŋgɔ. Biblia gblɔ le Mose ŋu be “edo dzi, abe ɖe wòle amesi womekpɔna o la kpɔm ene.” (Hebritɔwo 11:27; ) Eye menye keklẽ si nɔ efe mo hena ɣeyiɣi aɖe dzi koe wòɖe Mawu fe ŋutikɔkɔe fia to o, ke to agbagba siwo wòdze be yeakpe ɖe Israel-viwo ŋu woava nya Yehowa ahasubɔe hã dzi. Mose II, 34:5-7
14. Aleke Yesu kpɔ Mawu fe ŋutikɔkɔe, eye nuka ŋue wòkpɔ dzidzɔ le?
14 Yesu kpɔ Mawu fe ŋutikɔkɔe ŋutɔŋutɔ le dzifo hena fe gbogbo siwo mele xexlẽ me o, tso keke esime wowɔ xexeame. (Lododowo 8:22, 30) Le ɣeyiɣi mawo katã me la, lɔlɔ̃ kple numalɔ̃leamegbɔ fe fomedodo sẽŋu aɖe va ɖo wo dome. Yehowa lɔ̃ efe nuwɔwɔ gbãtɔ sia wu amesiame. Yesu hã lɔ̃ Mawu, efe Agbenala la, vevie nenema ke. (Yohanes 14:31; 17:24) Lɔlɔ̃ si nɔ wo dome la nye Fofo kple Vi dome tɔ si de blibo. Abe Mose ene la, Yesu kpɔ dzidzɔ ɖe Yehowa fe ŋutikɔkɔe ɖeɖe fia le efe nufiafia me ŋu.
15. Mɔ ka nue Kristotɔwo kpɔa Mawu fe ŋutikɔkɔe le?
15 Abe Mose kple Yesu ene la, Mawu fe Ðasefo siwo le anyigba dzi egbea dina vevie be yewoakpɔ Yehowa fe ŋutikɔkɔe. Wometrɔ ɖa le ŋutikɔkɔe nyanyui la yome o. Apostolo Paulo ŋlɔ be: “Ɣesiɣi woatrɔ le wofe dzi me ava Afetɔ la gbɔ [be yewoawɔ efe lɔlɔ̃nu] la, woaɖe nutsyɔnu la ɖa.” (Korintotɔwo II, 3:16) Esi míedi be míawɔ Mawu fe lɔlɔ̃nu tae míesrɔ̃a Ŋɔŋlɔawo ɖo. Míekpɔa ŋudzedze ɖe ŋutikɔkɔe si dze le Yehowa fe Vi si wosi ami na wònye Fia, si nye Yesu Kristo fe mo la ŋu, eye míesrɔ̃a efe kpɔɖeŋu. Abe Mose kple Yesu ene la, wotsɔ subɔsubɔdɔ aɖe yra mí, si nye be míafia nu ame bubuwo tso ŋutikɔkɔe Mawu si míesubɔna la ŋu.
16. Nukatae yayrae wònye na mí be míenya nyatefea?
16 Yesu do gbe ɖa be: “Fofo, . . . mekafu wò, elabena ètsɔ nusiawo ɣla ɖe nunyalawo kple nugɔmeselawo, eye nèɖe woawo fia vidzĩwo” (Mateo 11:25) Yehowa ɖea efe tameɖoɖowo kple amenyenye fiana amesiwo bɔbɔa wo ɖokui le dzi me ŋutɔŋutɔ la. (Korintotɔwo I, 1:26-28) Míeva le efe bélename fe takpɔkpɔ te, eye efiaa nu mí be wòaɖe vi na mía ŋutɔwo—be míakpɔ viɖe gãtɔ kekeake le agbe me. Mina míawɔ mɔnukpɔkpɔ ɖesiaɖe ŋudɔ ate ɖe Yehowa ŋu kplikplikpli, eye míakpɔ ŋudzedze ɖe ɖoɖo geɖe siwo wòwɔ be míadze si eyama nyuie wu la ŋu.
17. Aleke míewɔ va nya Yehowa fe nɔnɔmewo geɖe wu?
Korintotɔwo II, 3:18) Eɖanye dzifo alo anyigba dzi nɔnɔ fe mɔkpɔkpɔe le mía si o, ne míeva nya Yehowa ɖe edzi geɖe wu—ne míenya efe nɔnɔmewo kple efe amenyenye abe alesi wòɖee fia le Biblia me ene—la, ekema míate ŋu asrɔ̃e nyuie wu. Ne míetsɔ ŋudzedzekpɔkpɔ de ŋugble tso Yesu Kristo fe agbenɔnɔ, efe subɔsubɔdɔ, kple nufiafiawo ŋu la, ekema míaɖe Yehowa fe nɔnɔmewo afia nyuie wu. Dzidzɔ gã aɖe ŋutɔe wònye be míanyae be míele kafukafu hem vɛ na mía Mawu, amesi fe ŋutikɔkɔe míedina be míaɖe afia!17 Paulo ŋlɔ na Kristotɔ amesiaminawo be: “Míetsɔ ŋku, si wometsyɔ nui o la, kpɔ Afetɔ la fe ŋutikɔkɔe abe ahuhɔ̃e me ene, eye wotrɔa míafe nɔnɔme ɖe nɔnɔme ma ke me tso ŋutikɔkɔe me yi ɖe ŋutikɔkɔe me.” (
Èɖo Ŋku Wo Dzia?
• Nukatae Israel-viwo nɔ vɔvɔ̃m na Mawu fe ŋutikɔkɔe si nɔ keklẽm le Mose fe mo la kpɔkpɔ?
• Aleke “wotsyɔ nu” nyanyuia dzi le fe alafa gbãtɔ me? le míafe ŋkekea me?
• Aleke míeɖea Mawu fe ŋutikɔkɔe fianae?
[Biabiawo]
[Nɔnɔmetata si le axa 19]
Israel-viwo mete ŋu kpɔ Mose fe mo o
[Nɔnɔmetata siwo le axa 21]
Abe Paulo ene la, ame geɖe siwo tsi tre ɖe Mawu fe nyatefea ŋu tsã la le Esubɔm fifia
[Nɔnɔmetata siwo le axa 23]
Edzɔa dzi na Yehowa subɔlawo be yewoaɖe Mawu fe ŋutikɔkɔe afia


text: 10 Baba na ame siwo dea se siwo agblẽ nu le amewo ŋu,+Eye wonɔa se siwo woatsɔ ate amewo ɖe anyi la ŋɔŋlɔ dzi,2 Ne woate ame tsɛwo fe nyawo ɖe to,Ne woagbe nya dzɔdzɔe dɔdrɔ̃ na nye dukɔ la fe ame tsɛwo,+Ne ahosiwo nazu wofe aboyonu,Eye tsyɔ̃eviwo nazu wofe nuhaha!+3 Nu kae miawɔ le akɔntanagbe,*+Ne tsɔtsrɔ̃ tso adzɔge va?+Ame ka gbɔe miasi ayi be wòakpe ɖe mia ŋu,+Eye afi kae miagblẽ miafe kesinɔnuwo* ɖo?4 Naneke masusɔ wu be miado dɔgɔ̃e ɖe gamenɔlawo dome o,Alo miaku atsi ame tsiaʋawo dome.Esiawo katã megbe hã la, efe dɔmedzoe nu mefa o,Efe alɔ gale dzi kokoko be yeafo wo.+5 “Ahã! Asiriatɔ+ la,Enye amefoti si matsɔ aɖe nye dziku afia,+Eye nye fɔbuame fe ati le wofe asi me!6 Madɔe ɖe dukɔ gbexɔse la ŋu,+Ðe dukɔ si do dziku nam la ŋu;Made se nɛ wòaha nu geɖe ahada adzo nu geɖe,Eye wòafanya wo abe ba le kpɔdomee ene.+7 Gake eya masusui alea o,Eye maɖoe ɖe dzi me alea hã o;Elabena ele dzi me nɛ be yeagblẽ nu,Eye yeatsrɔ̃ dukɔ geɖewo, menye dukɔ ʋɛ aɖewo ko o.8 Elabena egblɔ be:‘Ðe nye amegãwo katã menye fiawo oa?+9 Ðe Kalno+ mele abe Karkemis+ ene oa?Ðe Hamat+ mele abe Arpad+ ene oa?Ðe Samaria+ mele abe Damasko+ ene oa?10 Nye asi su mawu maɖinuwo fe fiaɖufewo dzi,Siwo fe legbawo sɔ gbɔ wu esiwo le Yerusalem kple Samaria!+11 Ðe nyemawɔ Yerusalem kple efe legbawoAbe ale si mewɔ Samaria kple efe mawu maɖinuawo ene oa?’+12 “Ne Yehowa wu efe dɔwo katã nu le Zion To dzi kple Yerusalem vɔ la, ahe* to na Asiria-fia ɖe efe dzimesesẽ kple efe dadaŋkuwo ta.+13 Elabena egblɔ be,‘Nye asi fe ŋusẽKple nye nunyae matsɔ awɔ esiae, elabena nunyalae menye.Maɖe dukɔwo fe lifowo ɖa,+Maha wofe kesinɔnuwo,+Eye mabɔbɔ wo me nɔlawo ɖe anyi abe ŋusẽtɔ ene.+14 Ale si wofoa asi ɖe xevitɔ mee la,Nenemae nye asi asu dukɔwo fe nunɔamesiwo dzi;Ale si wolɔa xevizi siwo wogblẽ ɖi la,Nenemae malɔ anyigba blibo lae!Ame aɖeke mafo aʋala ake nu alo axlɔ̃ o.’”15 Ðe fía ado eɖokui ɖe dzi ɖe ame si tsɔe le nu lãmee ŋua?Ðe laxalaxa ado eɖokui ɖe dzi ɖe ame si le ehem la ŋua?Ðe atizɔti+ ate ŋu anyè ame si le ezãm laa?Ðe ati ate ŋu akɔ ame si menye ati o la ɖe dzia?16 Eya ta Afetɔ vavã, aʋakɔwo fe YehowaAna Asiria fe ame damiwo naɖi ku glaŋglaŋ,+Ado dzo ɖe efe bubu te wòabi vlavlavla.+17 Israel fe Kekeli+ azu dzo,+Eye efe Kɔkɔetɔ la azu dzofaɖe;Alé eye wòafiã efe gbewo kple ŋùwo le ŋkeke ɖeka dzi.18 Atsrɔ̃ efe ave kple efe atikutsetsebɔ dzeaniawo keŋkeŋ;*Anɔ abe ale si dɔnɔ ɖia ku glaŋglaŋ ene.+19 Eye ati siwo susɔ ɖe efe avewo me laAnɔ ʋɛ ale gbegbe be ɖevi sue ɖeka pɛ ate ŋu axlẽ wo aŋlɔ ɖi.20 Le ŋkeke ma dzi la, Israel fe ame siwo susɔKple Yakob fe afe la me tɔ siwo tsi agbeMagaziɔ ɖe ame si fo wo la ŋu azɔ o;+Ke boŋ woaziɔ ɖe Yehowa,Israel fe Kɔkɔetɔ la ŋu le nyatefe me.21 Ame susɔe aɖewo koe atrɔ agbɔ,Yakob fe ame susɔe aɖewo koe atrɔ ɖe Mawu Ŋusẽtɔ la ŋu.+22 Oo Israel, ne wò dukɔ sɔ gbɔAbe futake ene hã la,Ame ʋɛ siwo susɔ koe atrɔ agbɔ.+Woɖo wofe tsɔtsrɔ̃ la ɖi,+Eye ʋɔnu dzɔdzɔe dɔdrɔ̃* anyè atsyɔ wo.+23 Ɛ̃, Afetɔ Dziɖulagã, aʋakɔwo fe Yehowa, ahe tsɔtsrɔ̃ si wòɖo kplikpaa laAva anyigba blibo la katã dzi.+24 Eya ta ale Afetɔ Dziɖulagã, aʋakɔwo fe Yehowa, gblɔe nye esi: “Nye dukɔ si le Zion, migavɔ̃ Asiriatɔ si tsɔ ati fo mi,+ eye wòɖe kpo ɖe mia dzi abe ale si Egipte wɔ ene la o.+25 Elabena ekpɔtɔ vie ko fɔbubu la nu nayi, eye matrɔ nye dziku la ɖe wo tsɔtsrɔ̃ ŋu.+26 Aʋakɔwo fe Yehowa aɖe atam ɖe edzi,+ abe ale si wòɖu Midian dzi le Oreb-gakpe+ la gbɔ ene. Efe atikplɔ anɔ atsiafu dzi, eye wòadoe ɖe dzi abe ale si wòwɔe ɖe Egipte ŋu ene.+27 “Le ŋkeke ma dzi la, efe agba aɖe ɖa le wò abɔta,+Eye efe kɔkuti aɖe ɖa le wò kɔ,+Eye amidada ana kɔkuti la naŋe.”+28 Eva Ayat;+Eto Migron;Eda efe agbawo ɖe Mikmas.+29 Eto tɔtsofe la;Wotsi Geba+ dɔ;Rama dzo nyanyanya, Saul fe du Gibea+ de afɔ du me.+30 Oo, Galim vinyɔnu, do boboe!Oo, Laisa, fu to anyi!Oo, wò, nublanuitɔ Anatot!+31 Madmena si dzo.Gebim nɔlawo yi ɖabe.32 Egbea ke atɔ ɖe Nob.+Eŋlɔ kɔ́ henyèe ɖe Zion vinyɔnu fe to la ŋu,Ðe Yerusalem fe togbɛ la ŋu.33 Kpɔ ɖa! Afetɔ vavã, aʋakɔwo fe Yehowa,Alã atilɔwo woamu gbloo;+Atso ati siwo de dzi bobobo,Eye wòamu kɔkɔtɔwo afu anyi.34 Etsɔ lãnu* fo avekɔewo,Eye ŋusẽtɔ aɖe amu Lebanon afu anyi.


text: 66 Ale Yehowa gblɔe nye esi:“Dzifowo nye nye fiazikpui, eye anyigba nye nye afɔɖodzinu.+Ekema xɔ ka fomevie miate ŋu atu nam,+Eye tefe kae anye gbɔɖemefe nam?”+2 Yehowa be: “Nye ŋutɔ nye asie wɔ nu siawo katã,Ale be nu siawo katã li.+Ke malé ŋku ɖe ame siNye ɖokuibɔbɔla, ame si fe gbɔgbɔ dzi nu te ɖo, eye wòdzona nyanyanya* ɖe nye nya ŋu la ŋuti.+3 Ame si wu nyitsu la sɔ kple ame si wu ame.+Ame si tsɔ alẽ sa vɔe la sɔ kple ame si ŋe kɔ le avu nu.+Ame si sa nunavɔ la sɔ kple ame si tsɔ haʋu sa vɔe.+Ame si tsɔ ŋkuɖodzilifi do dzudzɔe la+ sɔ kple ame si wɔ akunya tsɔ yra ame.*+Woawo ŋutɔwo tia wofe mɔ,Eye ŋunyɔnuwo doa dzidzɔ na wo.*4 Eya ta madi mɔ siwo dzi mato ahe to na wo,+Eye mahe nu siwo dzia ŋɔ na wo la ava wo dzi;Elabena esi meyɔ ame la, ame aɖeke metɔ o;Esi mefo nu la, ame aɖeke meɖo to o;+Wowɔ nu si nye vɔ̃ le ŋkunyeme ɖaa,Eye nu si medzea ŋunye o lae wotia be yewoawɔ.”+5 Mi ame siwo le dzodzom nyanyanya* ɖe Yehowa fe nya ŋu, mise efe gbe:“Mia nɔvi siwo léa fu mi, eye woɖea mi ɖe aga le nye ŋkɔ ta la, gblɔ be, ‘Woakafu Yehowa!’+Ke Mawu ado na mi, eye wòahe dzidzɔ vɛ na mi,Gake woawo ya woaɖu ŋukpe.”+6 Hoowɔwɔ le ɖiɖim tso dua me, eye gbe aɖe le ɖiɖim tso gbedoxɔa me!Yehowa, ame si le to si efe futɔwo dze na la hem na wo la, fe gbee.7 Edzi vi hafi va lé ku.+Edzi ŋutsuvi hafi fu va ɖui gɔ̃ hã.8 Ame kae se nu sia tɔgbi kpɔ?Ame kae kpɔ nu siawo tɔgbi kpɔ?Ðe woadzi anyigba aɖe le ŋkeke ɖeka dzia?Alo ɖe woadzi dukɔ aɖe zi ɖeka kpoyia?Gake esi Zion ya lé ku ko la, edzi viawo zi ɖeka kpoyi.9 Yehowa be: “Ðe maʋu vidzidɔ nu, evɔ nyemana woadzi via oa?”Wò Mawu la be: “Alo ɖe mana vi nado gbɔna, evɔ maxe mɔa?”10 Mi ame siwo katã lɔ̃ Yerusalem la, mikpɔ dzidzɔ eye mitso aseye kplii.+Mi ame siwo katã faa konyi ɖe eta, mitso aseye kplii,+11 Elabena miano efe akɔfafa fe no wòaɖi kɔ na mi;Mianoe nyuie eye miase vivi le efe ŋutikɔkɔe geɖe la me.12 Elabena ale Yehowa gblɔe nye esi:“Kpɔ ɖa, mana ŋutifafa naɖo egbɔ abe tɔsisi ene,+Eye dukɔwo fe ŋutikɔkɔe ava nɛ abe tɔʋu si gba go ene,+Miano efe no, eye wòakɔ mi ɖe axadame,Eye wòakɔ mi ɖe ata ta.13 Ale si vidada faa akɔ na via la,Nenemae manɔ akɔ fam na mi;+Eye woafa akɔ na mi le Yerusalem ta.+14 Miakpɔe, eye miafe dzi atso aseye,Ŋusẽ aɖo miafe fuwo ŋu abe gbe dama ene.Yehowa aɖe efe asi* afia esubɔlawo,Ke abu fɔ efe futɔwo.”+15 “Elabena Yehowa gbɔna abe dzo ene,+Eye efe tasiaɖamwo le abe ahom ene,+Ne wòaɖo etefe na wo le dɔmedzoe me,Eye wòaka mo na wo le dzofaɖe me.+16 Elabena Yehowa atsɔ dzo adrɔ̃ ʋɔnui,Atsɔ efe yi ɖe ŋutilãwo* katã ŋu,Eye ame siwo Yehowa awu la asɔ gbɔ.17 “Ame siwo kɔa wo ɖokuiwo ŋu, eye wowɔa wo ɖokui dzadzɛ, be yewoage ɖe abɔwo* me,+ eye wokplɔa nu si le efe titina la ɖo, ame siwo ɖua halã,+ ŋunyɔnuwo kple afiwo+ la katã nu ayi,” Yehowa ye gblɔe.18 “Esi menya wofe dɔwɔwɔwo kple wofe tamesusuwo ta la, megbɔna be mafo dukɔwo kple gbegbɔgblɔwo katã nu fu; eye woava kpɔ nye ŋutikɔkɔe.”19 “Maɖo dzesi aɖe ɖe wo dome, eye madɔ ame siwo si la dometɔ aɖewo ɖe dukɔwo, ɖe Tarsis,+ Pul kple Lud,+ siwo nye aŋutrɔdalawo, Tubal kple Yavan,+ ɖe fukpo siwo le didife, ame siwo mese ŋunye nya alo kpɔ nye ŋutikɔkɔe kpɔ o; eye woaɖe gbefã nye ŋutikɔkɔe le dukɔwo dome.+20 Woakplɔ nɔviwòwo katã tso dukɔwo katã dome,+ eye woanɔ sɔwo dzi, woanɔ tasiaɖamwo kple tasiaɖam siwo tame wogba la me, eye woanɔ tedzisɔwo kple kposɔ ɖeablɛwo dzi, ava nye to kɔkɔe la dzi, ava Yerusalem, wòanye nunana na Yehowa, abe ale si Israel-viwo tsɔa nunana ɖe nu dzadzɛwo me vaa Yehowa fe mee ene,” Yehowa ye gblɔe.21 “Eye matsɔ wo dometɔ aɖewo aɖo nunɔlawo kple Lewi viwo,” Yehowa ye gblɔe.22 “Elabena ale si ko dzifo yeye kple anyigba yeye+ siwo wɔm mele la anɔ anyi le ŋkunyemee la, nenemae miafe dzidzimeviwo kple miafe ŋkɔ hã anɔ anyi ɖaa,”+ Yehowa ye gblɔe.23 “Eye wòava eme be, le dzinu yeye sia dzinu yeye kple sabat sia sabat dzi la,Ŋutilãwo katã* ava de ta agu ɖe ŋkunyeme,”+ Yehowa ye gblɔe.24 “Eye woado ayi aɖakpɔ ame siwo da vo ɖe ŋunye la fe kukuawo;Elabena wofe nyéwo maku o,Eye wofe dzo la matsi o,+Eye woazu ŋunyɔnu na amegbetɔwo katã.”*


text: 6 Ne nya ɖo mia dometɔ aɖe kple nɔvia dome la,+ ɖe wòdoa dzi tsɔnɛ yia ʋɔnu le ame madzɔmadzɔwo gbɔ, ke menye le ame kɔkɔewo gbɔ oa?2 Alo ɖe mienyae be ame kɔkɔewoe adrɔ̃ ʋɔnu xexea oa?+ Eye ne miawoe adrɔ̃ ʋɔnu xexea ɖe, ekema ɖe miedze adrɔ̃ nya suesuewo ya oa?3 Ðe mienyae be míadrɔ̃ ʋɔnu mawudɔlawo oa?+ Ekema nu ka tae míadrɔ̃ agbe sia me nyawo ya o?4 Ke ne agbe sia me nyawo li miadrɔ̃ la,+ ame siwo ŋu hamea medea bubui o lae mieɖoa ʋɔnudrɔ̃lawoea?5 Mele egblɔm ale be ŋu nakpe mi. Ðe nunyala ɖeka hɔ̃ hã mele mia dome, si ate ŋu adrɔ̃ nɔviawo dome nya oa?6 Ke boŋ nɔvi kplɔa nɔvi yia ʋɔnu le dzimaxɔsetɔwo gbɔ!7 Le nyatefe me la, ne miekplɔa mia nɔewo yia ʋɔnu la, ekema miedo kpo nu xoxo. Nu ka ta miena wowɔ vɔ̃ ɖe mia ŋu boŋ o?+ Nu ka ta miena wotafa mi boŋ o?8 Ke boŋ miewɔa vɔ̃, mietafaa ame, eye miele esia wɔm ɖe mia nɔviwo kekeake ŋu!9 Ðe mienyae be ame madzɔmadzɔwo manyi Mawu Fiaɖufe la dome oa?+ Migana woaflu mi o. Ame siwo foa wo ɖokuiwo ɖe gbɔdɔdɔ manɔsenu* me,+ trɔ̃subɔlawo,+ ahasiwɔlawo,+ ŋutsu siwo gbɔ ŋutsuwo dɔna,+ alo ŋutsu siwo dɔna kple ŋutsuwo,+10 kple fiafitɔwo, ŋuklẽlawo,+ ahamulawo,+ amedzulawo kple adzodalawo la, womanyi Mawu Fiaɖufe la dome o.+11 Gake nenemae mia dometɔ aɖewo nɔ tsã. Ke wole tsi na mi;+ ke wona mia ŋuti kɔ;+ ke wobu mi ame dzɔdzɔewo+ le mía Afetɔ Yesu Kristo fe ŋkɔ la kple mía Mawu fe gbɔgbɔ la me.12 Woɖe nuwo katã fe mɔ nam, ke menye nuwo katãe dea ame dzi o.+ Woɖe nuwo katã fe mɔ nam, ke nyemaɖe mɔ be nu sia nu nakpɔ ŋusẽ ɖe dzinye o.13 Nuɖuɖu li na fodo, eye fodo hã li na nuɖuɖu, ke Mawu ana esia kple ekemɛa siaa nazu nu gbɔlo.+ Ke ŋutilã meli na gbɔdɔdɔ manɔsenu* o, ke boŋ na Afetɔ la,+ eye Afetɔ la hã li na ŋutilã la.14 Ke Mawu fɔ Afetɔ la ɖe tsitre,+ eye wòafɔ míawo hã ɖe tsitre tso ame kukuwo dome+ to efe ŋusẽ me.+15 Ðe mienyae be miafe ŋutilãwo nye Kristo fe ŋutinuwo oa?+ Ekema ɖe maɖe Kristo la fe ŋutinuwo ɖa ahatsɔ wo awɔ ɖeka kple gbolo fe ŋutinuwoea? Gbeɖe!16 Ðe mienyae be ame si tsɔ eɖokui lé ɖe gbolo ŋu la, eya kplii wozu ŋutilã ɖeka oa? Elabena egblɔ be: “Wo ame evea woazu ŋutilã ɖeka.”+17 Ke ame si tsɔ eɖokui lé ɖe Afetɔ la ŋu la, eya kplii wozu gbɔgbɔ ɖeka.+18 Misi le gbɔdɔdɔ manɔsenu* nu!+ Nu vɔ̃ bubu ɖe sia ɖe si ame awɔ la, mele efe ŋutilã me o, ke ame si foa eɖokui ɖe gbɔdɔdɔ manɔsenu* me la le nu vɔ̃ wɔm ɖe eya ŋutɔ fe ŋutilã ŋu.+19 Ðe mienyae be miafe ŋutilã nye gbɔgbɔ kɔkɔe si le mia me, si miexɔ tso Mawu gbɔ la, fe gbedoxɔ oa?+ Eye mienye mia ɖokuiwo tɔ hã o,+20 elabena ho gã aɖee wotsɔ fle mi.+ Eya ta midze agbagba ɖe sia ɖe miakafu Mawu+ le miafe ŋutilã me.+


text:
Ðe Nusiwo Amewo Buna tso Mía Ŋu Le Veviea?
Ðe Nusiwo Amewo Buna tso Mía Ŋu Le Veviea?
AMESIAME kloe dina be woakafu ye. Dzi dzɔa mí ne wokafu mí, eye míesenɛ le mía ɖokui me be míewɔ nane de goe. Ne wokpɔ ŋudzedze ɖe mía ŋu la, ate ŋu aʋã mí míawɔ geɖe wu. Míafe seselelãme ate ŋu ato vovo ne míenya be ame aɖewo melɔ̃a míafe nya o. Vivimadoɖeameŋu nuwɔna alo vodada didi le ame ŋu ate ŋu agbã dzi na mí. Nusi amewo buna tsoa mía ŋu akpɔ ŋusẽ ɖe alesi mía ŋutɔwo míebua mía ɖokuii dzi.
Anye vodada be míaŋe aɖaba afu alesi amewo kpɔa míi dzi. Aɖe vi ŋutɔŋutɔ na mí ne míebia tso ame bubuwo si be woalé ŋku ɖe míafe agbenɔnɔ ŋu agblɔ nusiwo menyo le eŋu o na mí. Ne agbenyuinɔnɔ dzidzenu kɔkɔwo dzie nusi ame bubuwo kpɔ le mía ŋu nɔ te ɖo la, ate ŋu aɖe vi na mí, ahaʋã mí be míawɔ nu nyui. (Korintotɔwo I, 10:31-33) Ke hã, nukpɔsusu si dzi ame geɖe da asi ɖo mesɔna zi geɖe o. De ŋugble le nukpɔsusu totro si nɔ nunɔlagãwo kple ame bubuwo si ɖe Yesu Kristo ŋuti ŋu kpɔ. “Wodo ɣli gblɔ bena: Klãe ɖe ati ŋuti, klãe ɖe ati ŋuti!” (Luka 23:13, 21-25) Anyo be míaɖe nukpɔsusu siwo wotu ɖe aʋatso nyatakaka dzi alo esiwo me ŋuʋaʋã alo nazãbubu dze le ya ɖa le susu me. Le esia ta la, ele be míabu nuwo ŋu nyuie eye míawɔ nu nunyatɔe ɖe ame bubuwo fe nukpɔsusuwo ŋu.
Ameka fe Nukpɔsusue Le Vevie?
Míedina be amesiwo mía kpli wo míesubɔna aduadu le subɔsubɔ vavãtɔ me nakpɔ ŋudzedze ɖe mía ŋu. Amesiawo dometɔ aɖewoe nye míafe fometɔ siwo le nyatefea me, kpakple mía nɔviŋutsu kple nɔvinyɔnu Kristotɔwo. (Romatɔwo 15:2; Kolosetɔwo 3:18-21) Míekpɔa ŋudzedze ɖe alesi haxɔsetɔwo lɔ̃a wo nɔewo, dea bubu wo nɔewo ŋu, eye ‘wofaa akɔ na wo nɔewo’ la ŋu ale gbegbe. (Romatɔwo 1:11, 12) Míetsɔ ‘ɖokuibɔbɔ fe susu’ bua ame bubuwo be wonye gã wu mí. (Filipitɔwo 2:2-4) Gawu la, míedia amesiwo ‘xɔa ŋgɔ’ le mía dome—hamemegãwo—fe ŋudzedzekpɔkpɔ, eye míedea asixɔxɔ eŋu.—Hebritɔwo 13:17.
Edzroa mí hã be míaxɔ “ɖaseɖiɖi nyui atso amesiwo le egodo” gbɔ. (Timoteo I, 3:7) Kpɔ alesi wòdea dzi fo na amee ne fometɔ siwo nye dzimaxɔsetɔwo, dɔwɔhatiwo, kple afelikawo de bubu mía ŋu ɖa! Eye ɖe míedzea agbagba be míaɖo kpɔɖeŋu nyui na amesiwo míeɖea gbefã na be wòaʋã wo woaxɔ Fiaɖufe gbedasi oa? Bubu si nɔa mía ŋu le afisi míele be míenye amesiwo nɔa agbe dzadzɛ, wɔa nu dzɔdzɔe, kple anukwareɖilawo la hea kafukafu vanɛ na Mawu. (Petro I, 2:12) Ke hã, míate ŋu atɔ tsi Biblia me gɔmeɖosewo be amewo nakafu mí o; eye míate ŋu atrɔ zu alakpanuwɔlawo be míadze amewo ŋu hã o. Ele be míanyae be míate ŋu adze amesiame ŋu gbeɖe o. Yesu gblɔ be: “Ðe mietso xexeame la, ne xexeame alɔ̃ ye ŋutɔ tɔ; ke esi mietso xexeame o, hafi boŋ nye la metia mi tso xexeame la, eyaŋuti xexeame le fu lém mi ɖo.” (Yohanes 15:19) Ðe míate ŋu awɔ nane si awɔe be amesiwo tsia tre ɖe mía ŋu nava de bubu mía ŋua?
Nuwɔwɔ be Tsitretsiɖeŋulawo Nade Bubu Mía Ŋu
Yesu xlɔ̃ nu be: “Wo katã woalé mi ɖe ke me le nye ŋkɔ la ŋuti; ke amesi ke ado dzi vevie vaseɖe Mateo 10:22) Fuléle sia nana wotsɔa nutsotso vɔ̃ɖiwo ɖe mía ŋu ɣeaɖewoɣi. Dziɖuɖumegã siwo kpɔa ame ŋkume ate ŋu ayɔ mí be “aglãdzelawo” alo “dugbãlawo.” Tsitretsiɖeŋula siwo mesia ame ŋkume o ate ŋu atsɔ nya ɖe mía ŋu be míenye kɔmama vɔ̃ɖi si wòle be woaxe mɔ na. (Dɔwɔwɔwo 28:22) Míate ŋu aɖo aʋatso nutsotso siawo ŋu ɣeaɖewoɣi. To mɔ ka dzi? To apostolo Petro fe aɖaŋuɖoɖoa dzi wɔwɔ me be: “Misu te ɖaasi, bene miana ŋuɖoɖo amesiame, si abia nya aɖe mi le mɔkpɔkpɔ, si le mia me la ŋuti; gake miwɔe kple dɔmefafa kpakple vɔvɔ̃.” (Petro I, 3:15) Gawu la, ele be míafe “nyagbɔgblɔ nanɔ blibo, si womate ŋu abu fɔ o, bena ŋu nakpe amesi tsi tre ɖe eŋuti, le esi nyaa ɖeke mele esi o be, wòagblɔ vɔ̃ ɖe mía ŋuti o la ta.”—Tito 2:8.nuwuwu la, eya lakpɔ ɖeɖe.” (
Ne míele agbagba dzem be míaɖe vlodoame si wohe va míafe ŋkɔ dzi ɖa la, mehiã be dzi naɖe le mía fo alo avɔ̃ ne woda alakpa ɖe mía si gɔ̃ hã o. Wotso Yesu, Mawu fe Vi deblibo la, kura gɔ̃ hã nu be enye busunyagblɔla, aglãdzela, kple amesi me gbɔgbɔ vɔ̃ le. (Mateo 9:3; Marko 3:22; Yohanes 19:12) Wofo ɖi apostolo Paulo fe ŋkɔ. (Korintotɔwo I, 4:13) Yesu kple Paulo siaa ŋe aɖaba fu ɖeklemiɖeɖe mawo dzi eye woyi wofe dɔwɔnawo dzi kple ŋkubiã. (Mateo 15:14) Wonyae be yewomate ŋu adze yewofe futɔwo ŋu gbeɖe o, elabena “xexeme blibo la katã le vɔ̃ɖitɔ la me.” (Yohanes I, 5:19) Gbetɔame sia tututue dze ŋgɔ míawo hã egbea. Mele be vɔvɔ̃ naɖo mí ne tsitretsiɖeŋula vɔ̃ɖiwo kaka alakpanyawo le mía ŋu o.—Mateo 5:11.
Nukpɔsusu Siwo le Vevie Wu
Nukpɔsusu siwo le amewo si ɖe mía ŋu le vovovo, elabena enɔa te ɖe nusi ʋãa wo kple nya siwo wose tso mía ŋu dzi. Wo dometɔ aɖewo kafua mí eye wodea bubu mía ŋu, bubuwo ya dzua mí heléa fu mí. Gake zi alesi Biblia me gɔmeɖosewo le mɔ fiam mí ya ko la, susu ɖesiaɖe le mía si si ta wòle be míakpɔ dzidzɔ ahaɖe dzi ɖi ɖo.
Apostolo Paulo ŋlɔ be: “Ŋɔŋlɔ sia ŋɔŋlɔ, si tso Mawu fe [gbɔgbɔ] me la, enyo hã na nufiafia, na mokaka, na ɖɔɖɔɖo, na amehehe, si le dzɔdzɔenyenye me, bene Mawu fe ame la nade blibo, eye wòanɔ dzadzraɖoɖi hena dɔ nyui sia dɔ nyui wɔwɔ.” (Timoteo II, 3:16, 17) Ne míetsɔ dzidzɔ xɔ Mawu fe Nya la abe míafe mɔfiafia ene le nuwo katã me la, Yehowa Mawu kple Via Yesu Kristo akpɔ ŋudzedze ɖe mía ŋu. Le nyatefe me la, nukpɔsusu siwo le vevie wue nye Yehowa kple Via tɔ. Nusi wokpɔ le mía ŋui nye alesi míele ŋutɔŋutɔ. Míafe agbekpɔkpɔ nɔ te ɖe wofe ŋudzedzekpɔkpɔ ɖe mía ŋu dzi koŋ.—Yohanes 5:27; Yakobo 1:12.
[Nɔnɔmetata si le axa 30]
“Kafukafu kpea ŋu nam, elabena ɖe mebiae ayetɔe.”—INDIATƆ HAKPANYAŊLƆLA RABINDRANATH TAGORE
[Nɔnɔmetata si le axa 30]
Culver Pictures
[Nɔnɔmetata si le axa 31]
Haxɔsetɔwo fe nukpɔsusu le vevie


text:
Senyawo
Nutɔnyenye Ƒe Gomenɔamesi
© 2014 Watch Tower Bible and Tract Society of Pennsylvania, Inc. Míawo koe kpɔ mɔ awɔe.
Watchtower Bible and Tract Society of New York, Inc. (“Watchtower”) tɔe nyatakakadzraɖofe sia nye eye eyae kpɔa edzi hã. Nuŋlɔɖi kple nyatakaka siwo katã le nyatakakadzraɖofe sia nye Watch Tower Bible and Tract Society of Pennsylvania tɔ eye eya gbɔe wòtso, negbe ɖe míefia asi tefe bubu ko.
Nutɔnyenyedzesiwo
Adobe, Adobe dzesi, Acrobat kple Acrobat dzesiwo nye Adobe Systems Incorporated fe nutɔnyenyedzesiwo. iTunes kple iPod nye Apple Inc. fe nutɔnyenyedzesiwo. Nutɔnyenyedzesi kple nutɔnyenyedzesi siwo wode agbalẽ me le se nu bubuwo katã nye wo wɔla vovovoawo tɔ.
Nyatakakadzraɖofea Zazã Ŋuti Ðoɖo Kple Ezazã Ŋuti Mɔɖeɖe
Ezazã Ŋuti Ðoɖo sia me nyawo dzie wòle be nàwɔ ɖo le nyatakakadzraɖofe sia zazã me. Ne èzã nyatakakadzraɖofe sia la, efia be èda asi ɖe Ezazã Ŋuti Ðoɖo la me nyawo katã dzi bliboe. Ne mèda asi ɖe Ezazã Ŋuti Ðoɖo sia me nyawo dzi o alo mèda asi ɖe Ezazã Ŋuti Ðoɖo sia me nyawo fe akpa aɖe dzi o la, ke mègazã nyatakakadzraɖofe sia o.
Nu kawoe sɔ nàte ŋu awɔ le nyatakakadzraɖofea? Àte ŋu aʋu nɔnɔmetata siwo nutɔnyenyesewo bla akpɔ alo awɔ wofe kɔpi, mɔ̃dzigbalẽwo, hadzidziwo, fotowo, agbalẽmenyawo, videowo (“Edzinuwo”) le nyatakakadzraɖofe sia na wò ŋutɔ wò zazã, gake manye ɖe asitsatsa ta o, eye nàkpɔ egbɔ awɔ ɖe sedede siwo dze le ete kple Ezazã Ŋuti Ðoɖo sia fe akpa bubuwo la dzi. Eya ta masɔ be nàwɔ nu siwo gbɔna o:
Aɖe nyatakakadzraɖofe sia dzi nuwo ada ɖe internet (nyatakakadzraɖofewo, faɛl-mama nyatakakadzraɖofewo alo hahokadodowo) dzi o;
Atsɔ nyatakakadzraɖofe sia dzi nuwo alo wofe akpa aɖe ade kɔmpiutaɖoɖo aɖe dzi ahaɖe ɖe go;
Agbugbɔ nyatakakadzraɖofe sia dzi nuwo awɔ, atrɔ asi le wo ŋu, akɔpi wo alo awɔ wo ŋu dɔ le mɔ aɖe nu hena asitsatsa alo atsɔ adi ga (nenye be menye viɖe tae o hã), eye esia lɔ kɔmpiutaɖoɖo siwo wozã nyatakakadzraɖofe sia dzi nuwo tsɔ wɔ alo siwo do ka kple nyatakakadzraɖofe sia (eɖanye esiwo li ɖaa alo esiwo trɔna) la ɖe eme;
Aʋu nyatakakadzraɖofe sia kple susu be yeatrɔ asi le nyatakakadzraɖofea fe agununyatakakawo alo edziŋudɔwɔnuwo ŋu alo ama wo na amewo, azã mɔnu siwo wotsɔ ɖea nyatakakawo le kɔmpiuta dzi alo kɔmpiutaɖoɖo siwo ɖea nyatakakadzraɖofe fe agununyatakakawo (siwo dometɔ aɖewoe nye nyatakakadzraɖofea fe dɔwɔɖoɖoa fe nyatakakadzesiwo kple nyatakakawo ɖeɖe to mɔ vovovowo nu) le nyatakakadzraɖofe sia dzi alo le mɔ si lɔ nyatakakadzraɖofe sia ɖe eme nu;
Azã nyatakakadzraɖofea alo edzinuwo le mɔ gbegblẽ nu, ate ŋu anye be woado kplamatsɛ efe dɔwɔwɔ alo ato mɔnu aɖe si ŋu womeɖe mɔ ɖo o la dzi aʋu nyatakakadzraɖofea alo edzinuwo;
Azã nyatakakadzraɖofe sia le mɔ si agblẽ nu le nyatakakadzraɖofea ŋutɔ alo efe dɔwɔwɔ ŋu, alo esi ana be ezãlawo magate ŋu aʋui o; alo azãe le mɔ manɔsenu, mɔ fitifiti alo mɔ gbegblẽ aɖe nu, alo azãe atsɔ awɔ nu fitifiti, nu manɔsenu alo nu gbegblẽ;
Azã nyatakakadzraɖofea atsɔ awɔ nu siwo lɔ asitsatsa ɖe eme.
Ezazã Ŋuti Ðoɖoa Dzi Dada
Ne èda Ezazã Ŋuti Ðoɖo sia me nya aɖe dzi la, Watchtower ate ŋu aɖe afɔ siwo hiã atsɔ akpɔ ɖoɖodzidada ma gbɔe, ate ŋu anye flitete ɖe mɔnukpɔkpɔ si su asiwò be nàzã nyatakakadzraɖofea la me, mɔxexe na wò be màgate ŋu aʋu nyatakakadzraɖofea o, mɔxexe ɖe kɔmpiuta siwo zãa wò IP adrɛs nu be womagaʋu nyatakakadzraɖofea o, alo ate ŋu agblɔ na dɔwɔfe si naa internet wò be wòaxe mɔ na wò be màgaʋu nyatakakadzraɖofea azɔ o, eye/alo atsɔ nya ɖe ŋuwò le ʋɔnudrɔ̃fe, evɔ mèkpɔ mɔ atsɔ nya aɖeke ɖe Watchtower fe gomenɔamesi bubu siwo le Ezazã Ŋuti Mɔɖeɖe sia me ŋu o.
Asitɔtrɔwo
Watchtower ate ŋu atrɔ asi le Ezazã Ŋuti Ðoɖo sia me nyawo ŋu ɣeaɖewoɣi. Ezazã Ŋuti Ðoɖo yeye ɖe sia ɖe si míada ɖe nyatakakadzraɖofe sia me nyawo abla nyatakakadzraɖofe sia zãlawo tso gbe si gbe wodae ɖe nyatakakadzraɖofea. Taflatsɛ nɔ nyatakaka siwo le afi sia xlẽm edziedzi ale be nàte ŋu anya asitɔtrɔ yeye siwo woawɔ.
Se Kple Ʋɔnudrɔ̃nyawo
New York Du si le United States (États-Unis) fe sewo dzie wotu Ezazã Ŋuti Ðoɖo sia me nyawo ɖo, nenye be womesɔ kple tefe bubuwo tɔ o gɔ̃ hã. New York Du si le United States (États-Unis) fe ʋɔnudrɔ̃fewoe akpɔ senya ɖe sia ɖe si aku ɖe Ezazã Ŋuti Ðoɖo sia me nyawo ŋu la gbɔ.
Emenya Ðe Sia Ðe Le Eɖokui Si
Ne ʋɔnudrɔ̃fe aɖe tso nya me be Ðoɖo sia me nya aɖe mesɔ o, mawɔ dɔ o alo mele se nu o la, esia maxe mɔ ɖe Ðoɖo la me nya bubuwo dzi wɔwɔ nu o. Nenye be Watch Tower mekpɔ egbɔ be wowɔ ɖe Ðoɖo sia me nya aɖe dzi o la, esia mefia be ɖe megadi be woawɔ ɖe Ðoɖo la me nya ma dzi alo gome mele esi be wòana woawɔ wo dzi tae o.
Ðoɖo Bliboa
Ezazã Ŋuti Ðoɖo sia nye ɖoɖo blibo si le wò kple Watchtower dome ku ɖe nyatakakadzraɖofe sia zazã ŋu, eye ɖoɖo yeye sia va xɔ ɖoɖo siwo katã dzi nèda asi ɖo tsã ku ɖe nyatakakadzraɖofea zazã ŋu la tefe.


text: 8 12 Eye Yesu gagblɔ na wo be: “Nyee nye xexea fe kekeli.+ Ame si dzea yonyeme la mele viviti me zɔ ge akpɔ o, ke boŋ agbe fe kekeli+ anɔ esi.”13 Eya ta Farisitɔwo gblɔ nɛ be: “Wò ŋutɔe le ɖase ɖim le ɖokuiwò ŋu; wò ɖaseɖiɖi la menye nyatefe o.”14 Yesu ɖo eŋu na wo be: “Ne nye ŋutɔe le ɖase ɖim le ɖokuinye ŋu hã la, nye ɖaseɖiɖi la nye nyatefe, elabena menya afi si metso kple afi si meyina.+ Ke miawo ya mienya afi si metso kple afi si meyina o.15 Miedrɔ̃a ʋɔnu le amegbetɔwo fe nukpɔkpɔ nu;*+ nye ya nyemedrɔ̃a ʋɔnu ame aɖeke o.16 Eye ne medrɔ̃ ʋɔnu hã la, nye ʋɔnudɔdrɔ̃ la nye nyatefe, elabena menye nye ɖekae li o, ke boŋ Fofo si dɔm ɖa la li kplim.+17 Woŋlɔ ɖe miawo ŋutɔ miafe Se la me hã be: ‘Ame eve fe ɖaseɖiɖi nye nyatefe.’+18 Nyee nye ame si le ɖase ɖim le ɖokuinye ŋuti, eye Fofo si dɔm ɖa la hã le ɖase ɖim le ŋunye.”+19 Eya ta wobiae be: “Afi kae Fofowò le?” Yesu ɖo eŋu be: “Mienyam o, eye mienya Fofonye hã o.+ Ne ɖe mienyam la, anye ne mienya Fofonye hã.”+20 Egblɔ nya siawo le tefe si nudzɔɖakawo+ nɔna esime wòle nu fiam le gbedoxɔa me. Ke hã ame aɖeke melée o, elabena efe gafofo la meɖo haɖe o.+21 Eya ta egagblɔ na wo be: “Nye la mele dzodzo ge, eye miadim, gake miaku ɖe miafe nu vɔ̃ me.+ Afi si yim mele la, miate ŋu ava o.”+22 Yudatɔwo de asi gbɔgblɔ me be: “Ðe wòyina eɖokui wu gea? Elabena egblɔ be, ‘Afi si yim mele la, miate ŋu ava o.’”23 Egagblɔ na wo be: “Miawo la, anyigba dzie mietso; nye ya dzifoe metso.+ Miawo mietso xexe sia me; nye ya nyemetso xexe sia me o.24 Eya tae megblɔ na mi be: Miaku ɖe miafe nu vɔ̃wo me ɖo. Elabena ne miexɔe se be nyee o la, miaku ɖe miafe nu vɔ̃wo me.”25 Eya ta wobiae be: “Ame kae nènye?” Yesu ɖo eŋu na wo be: “Nu ka tae megale nu fom kpli mi ɖo ya?26 Nya geɖewo le asinye magblɔ tso mia ŋu, eye nu geɖewo li si ŋu madrɔ̃ ʋɔnu le. Le nyatefe me la, Ame si dɔm ɖa la nye nyatefetɔ, eye nu siwo tututu mese tso egbɔ la, nu siawo gblɔm mele le xexea me.”+27 Womese egɔme be Fofo la ŋue wòle nu fom le na yewo o.28 Eye Yesu gblɔ be: “Ne miehe Amegbetɔvi la ɖe ati ŋu*+ vɔ hafi miadze sii be nyee,+ eye be nyemewɔa naneke le ɖokuinye si o;+ ke boŋ nu siwo tututu Fofo la fiam lae megblɔna.29 Eye Ame si dɔm ɖa la li kplim; megblẽ nye ɖeka ɖi o, elabena mewɔa nu siwo dzea eŋu ɣesiaɣi.”+30 Esi wògblɔ nya siawo la, ame geɖewo xɔ edzi se.31 Yesu gagblɔ na Yudatɔ siwo xɔ edzi se la be: “Ne mieyi edzi lé nye nya la me ɖe asi la, ekema nye nusrɔ̃lawo mienye vavã,32 eye miadze si nyatefe la,+ eye nyatefe la ana ablɔɖe mi.”+33 Woɖo eŋu nɛ be: “Abraham fe dzidzimeviwoe míenye, eye míenye kluviwo na ame aɖeke kpɔ o. Nu ka ŋuti nègblɔ be, ‘Woana ablɔɖe mi’?”34 Yesu ɖo eŋu na wo be: “Vavã, vavã mele egblɔm na mi be, ame sia ame si wɔa nu vɔ̃ la, nu vɔ̃ fe kluvi wònye.+35 Eye kluvi menɔa afe me ɖaa o; vi ya nɔa anyi ɖaa.36 Eya ta ne Vi la na ablɔɖe mi la, ekema mianye ablɔɖeviwo vavã.37 Menya be Abraham fe dzidzimeviwoe mienye. Gake miele didim be yewoawum, elabena miexɔ nye nufiafia la o.38 Nu siwo mekpɔ le Fofonye gbɔ lae megblɔna;+ eye miawo hã nu siwo miese tso mia fofo gbɔ lae miewɔna.”39 Woɖo eŋu nɛ be: “Mía fofoe nye Abraham.” Yesu gblɔ na wo be: “Ne Abraham viwoe mienye la,+ anye ne miawɔ Abraham fe dɔwo.40 Ke azɔ miele didim be yewoawu, nye ame si gblɔ nyatefe si mese tso Mawu gbɔ la na mi.+ Abraham mewɔ nu alea o.41 Mia fofo fe dɔwo miewɔna.” Wogblɔ nɛ be: “Menye ahasiviwo* míenye o; Fofo ɖekae le mía si, eyae nye Mawu.”42 Yesu gblɔ na wo be: “Ne Mawue nye mia Fofo la, anye ne mielɔ̃m,+ elabena Mawu gbɔe metso va afi sia. Nyemeva le ɖokuinye si o, ke boŋ Ame mae dɔm ɖa.+43 Nu ka tae miese nya si gblɔm mele la gɔme o? Elabena miate ŋu ase nye nya o.44 Miawo la mietso mia fofo si nye Abosam me, eye mia fofo la fe nudzodzrowoe miedina be yewoawɔ.+ Eya la amewulae wònye tso efe aglãdzeɣi ke,*+ eye meli ke ɖe nyatefe la me o, elabena nyatefe mele eme o. Ne ele aʋatso kam la, efoa nu tso eɖokui me, elabena aʋatsokala kple aʋatsokafofo wònye.+45 Ke esi nye ya mele nyatefe tom ta la, miexɔ dzinye se o.46 Mia dometɔ kae ate ŋu abu fɔm le nu vɔ̃ aɖe ŋu? Ne nyatefe tom mele la, ekema nu ka tae miexɔ dzinye se o?47 Ame si tso Mawu me la ɖoa to Mawu fe nyawo.+ Esia tae mieɖoa to o, elabena mietso Mawu me o.”+48 Yudatɔwo gblɔ nɛ be: “Ðe míegblɔe wòsɔ be, ‘Samariatɔ nènye,+ eye gbɔgbɔ vɔ̃ le mewò oa’?”+49 Yesu ɖo eŋu be: “Gbɔgbɔ vɔ̃ mele menye o, ke boŋ mele bubu dem Fofonye ŋu, ke miawo miele vlo domem.50 Ke nyemele kafukafu dim na ɖokuinye o;+ Ame aɖe li, si le edim, eye wònye ʋɔnudrɔ̃la.51 Vavã, vavã mele egblɔm na mi be, ne ame aɖe wɔa nye nya dzi la, maɖɔ ku akpɔ gbeɖe o.”+52 Yudatɔwo gblɔ nɛ be: “Azɔ ko míenya be gbɔgbɔ vɔ̃ le mewò. Abraham ku, nyagblɔɖilawo hã ku, evɔ wò ya nèle gbɔgblɔm be, ‘Ne ame aɖe wɔ nye nya dzi la, maɖɔ ku akpɔ gbeɖe o.’53 Ðe nènye gã wu mía fofo Abraham, ame si ku la? Nyagblɔɖilawo hã ku. Ame kae nèle ɖokuiwò bumee?”54 Yesu ɖo eŋu be: “Ne nye ŋutɔe kafua ɖokuinye la, ekema nye kafukafu la menye naneke o. Fofonye, si miebe eyae nye miafe Mawu lae kafuam.+55 Gake mienyae o,+ ke nye ya menyae.+ Eye ne megblɔ be nyemenyae o la, ekema mezu aʋatsokala abe miawo ke ene. Gake menyae, eye meléa efe nya la me ɖe asi.56 Mia fofo Abraham tso aseye be yeakpɔ nye ŋkeke la, ekpɔe hã, eye dzi dzɔe.”+57 Yudatɔwo biae be: “Mèkpɔ xɔ fe blaatɔ̃ haɖe o, evɔ nèbe yekpɔ Abraham mahã?”58 Yesu gblɔ na wo be: “Vavã, vavã mele egblɔm na mi be, hafi Abraham nava dzɔ la, nye ya meli xoxo.”+59 Ale wofɔ kpewo be yewoafui, ke Yesu si bè, eye wòdo go le gbedoxɔa me.


text:
SƆHƐWO BIANA BE
Ðe Mesu Te Na Gbeɖoɖoɖia?
Nu kae nye gbeɖoɖoɖi?
Ènye ɖekakpuivi evɔ wò kple ɖetugbui aɖe míezɔna edziedzi. Gbeɖoɖoɖi yea?
Ènye ɖekakpuivi eye ɖetugbui aɖe fe nu lé dzi na wò, alo ènye ɖetugbuivi eye ɖekakpuivi aɖe fe nu lé dzi na wò. Mieɖoa message geɖe ɖe mia nɔewo alo yɔa mia nɔewo le telefon dzi zi geɖe gbe sia gbe. Gbeɖoɖoɖi yea?
Ne mi ame evea miele mia tɔwo dome la, mia nɔewo ŋu koe miekpɔa vovo ɖo. Gbeɖoɖoɖia yea?
Anɔ eme be biabia gbãtɔ ŋu ɖoɖo masesẽ na wò o. Gake àtɔ sẽe hafi aɖo eve mamlɛawo ya ŋu. Nu ka koŋue nye gbeɖoɖoɖi?
Gbeɖoɖoɖi nye hadede ɖe sia ɖe si me ame aɖe koŋ fe nu nalé dzi na wò eye wò hã wò nu nalé dzi nɛ abe ale si wònɔna le srɔ̃tɔwo dome ene.
Eya ta biabia etɔ̃ mawo katã fe ŋuɖoɖoae nye ɛ̃. Ne ènye ɖekakpuivi eye ɖetugbuivi aɖe fe nu lé dzi na wò eye wò kplii míeɖoa dze edziedzi eɖanye le telefon dzi alo ŋkume kple ŋkume le adzame loo alo ame dome o, gbeɖoɖoɖie nye ema.
Taɖodzinu kae le gbeɖoɖoɖi ŋu?
Taɖodzinu nyui si le gbeɖoɖoɖi ŋue nye be wòakpe ɖe ɖekakpuiwo kple ɖetugbuiwo ŋu woalé ŋku ɖe wo nɔewo ŋu akpɔe ɖa be yewoate ŋu aɖe yewo nɔewo hã.
Enye nyatefe be menye taɖodzinu nyui siae le gbeɖoɖoɖi ŋu na hawòti aɖewo ya o. Ðewohĩ ɖetugbuiawo gbɔ nɔnɔ koe doa dzidzɔ na ɖekakpuiawo menye kple susu be yewoava ɖe wo o. Eye wo dometɔ aɖewo bua esia gɔ̃ hã be ana amewo nade bubu yewo ŋu ahabui be yewodze agbagba ŋutɔ ne wokpɔ yewo yewole zɔzɔm kple ɖetugbui mawo.
Zi geɖe la, madze-amewo-nakpɔ nuwɔna ma menɔa anyi etefe didina o. Nyɔnuvi aɖe si ŋkɔe nye Heather gblɔ be: “Sɔhɛ siwo ɖoa gbe ɖi la dometɔ geɖe dome klãna le kwasiɖa ɖeka alo eve megbe. Wova bua hadede kple amewo be enye ɣeyiɣi kpui aɖe fe nuwɔna, si wɔnɛ be ŋutete si wòhiã be woado dzi le srɔ̃ɖeɖe me la mesua wo si o ke boŋ srɔ̃gbegbe fe ŋutete koe va sua wo si.”
Edze fãa be ne èle zɔzɔm kple ame aɖe la, wò nuwɔna akpɔ ŋusẽ ɖe efe seselelãme dzi. Eya ta kpɔ egbɔ be taɖodzinu nyui aɖe tae yele gbe ɖom ɖi kple amea ɖo.—Luka 6:31.
Bu eŋu kpɔ: Ðe wòadzɔ dzi na wò ne ame aɖe na wòwɔ na wò abe ɖe wòdi be yeaɖe wò ene evɔ fefem ko wòle kpli wò abe ale si ko ɖeviwo fena kple fefenu eye kaka nàkpɔa wotsɔe fu gbe ɖe afi aɖe enea? Ekema wò hã mègawɔe ɖe ame aɖeke ŋu o! Biblia gblɔ be lɔlɔ̃ “mewɔa nu si mesɔ o.”—1 Korintotɔwo 13:4, 5.
Ðetugbui aɖe si ŋkɔe nye Chelsea gblɔ be: “Ewɔna nam ɣeaɖewoɣi be fefenu ko gbeɖoɖoɖi nye, gake menye fefenu wònye ne ame ɖeka tsɔe vevie evɔ ame evelia metsɔe nenema o.”
Aɖaŋuɖoɖo: Ne èdi be yeadzra ɖo ɖe gbeɖoɖoɖi kple srɔ̃ɖeɖe ŋu la, xlẽ 2 Petro 1:5-7 eye nàtia nɔnɔme nyui si nàdi be yeatu ɖo geɖe wu. Le ɣleti ɖeka megbe la, bu nu siwo gbegbe nèsrɔ̃ tso nɔnɔme ma ŋu kple ŋgɔyiyi si nèwɔ le eɖeɖe fia me ŋu.
Ðe metsi aɖo gbe ɖia?
Èsusu be fe nenie wòle be sɔhɛ naxɔ hafi ate ŋu aɖo gbe ɖi?
Azɔ bia nya sia ke dziwòlawo.
Anɔ eme be dziwòlawo fe ŋuɖoɖoa ato vovo na tɔwò. Ðewohĩ woasɔ! Nenye nenemae la, ke sɔhɛ dzenunya siwo ɖoe be yewomaɖo gbe ɖi o va se ɖe esime yewotsi na esia wɔwɔ hafi la dometɔ ɖekae nènye.
Nu mae Danielle si xɔ fe 17 ɖo be yeawɔ. Egblɔ be: “Esi mebu fe eve siwo ya yi ŋu la, mekpɔe be nu siwo madi be makpɔ le ame si maɖe ŋu to vovo na nu siwo madi egbea. Gake fifia kura gɔ̃ hã la, nyemeka ɖe ɖokuinye dzi be mesu te awɔ nyametsotso ma o. Malala fe ʋɛ aɖewo eye ne mese le ɖokuinye me be mesu te nyuie hena gbeɖoɖoɖi ko hafi maɖo gbe ɖi.”
Susu bubu aɖe hã li si ta wòanyo be ame nalala ɖo. Biblia zã nyagbɔgblɔ “sɔhɛnyenye me” tsɔ ɖɔ ɣeyiɣi gbãtɔ si me gbɔdɔdɔ fe dzodzro nu sẽna ɖe ame me eye ame fe nu tea ŋu léa dzi na ame vevie lae. (1 Korintotɔwo 7:36) Ne ènye ɖekakpui eye nèle ha dem kple ɖetugbui aɖe kplikplikpli le ɣeyiɣi vevi sia me la, ate ŋu ana dzodzro nanyɔ ɖe mia me eye wòakplɔ mi ade nu gbegblẽ wɔwɔ me.
Ele eme be hawòtiwo ya ate ŋu abui be naneke megblẽ le eŋu o ya. Wo dometɔ geɖe anya kpɔ dzidzɔ ɖe gbɔdɔdɔ ŋu gɔ̃ hã. Gake ele be wò ya nàdze nunya wu wo eye àte ŋui hã! (Romatɔwo 12:2) Biblia kura gɔ̃ hã xlɔ̃ nu wò be nàsi “le agbe gbegblẽ nɔnɔ nu.” (1 Korintotɔwo 6:18) Ne èlala va se ɖe esime nèto sɔhɛnyenye me do la, àte ŋu ‘afo asa na vɔ̃.’—Nyagblɔla 11:10.
Nu ka tae wòle be malala asu te hafi aɖo gbe ɖii?
Ne mèsu te na gbeɖoɖoɖi o gake èɖe mɔ wòble nuwò de eme la ɖeko wòanɔ abe ale si woazi ame aɖe dzi wòawɔ dodokpɔ mamlɛtɔ evɔ mekpɔ dze sukua dede gɔme teti gɔ̃ hã o ene. Edze fãa be nu sia mesɔ o! Ehiã be woana ɣeyiɣi wò nàsrɔ̃ nua nyuie ale be nànya kuxi siwo yeate ŋu ava do go le dodokpɔa wɔwɔ me.
Alea tututue wòle le gbeɖoɖoɖi hã gome.
Gbeɖoɖoɖi menye fefenu o. Eya ta hafi nàva tsɔ susu ɖo ame ɖeka aɖe ŋu la, ele be nàdi ɣeyiɣi asrɔ̃ nu tso nya vevi aɖe ŋu, eyae nye ale si nàdze xɔlɔ̃.
Ne èwɔ esia vɔ eye nèva do go ame si sɔ na wò emegbe la, awɔe be miafe kadodoa me asẽ goŋgoŋ. Le nyatefe me la, srɔ̃ɖeɖe like nyea xɔlɔ̃ eve fe ɖekawɔwɔ.
Ne èlala ʋɛe hafi va ɖo gbe ɖi kple ame aɖe la, maxɔ ablɔɖe le asiwò o. Ðe wòana ablɔɖe geɖe wu nasu asiwò boŋ ale be nàkpɔ “dzidzɔ le wò ɖekakpuime.” (Nyagblɔla 11:9) Esia ana ɣeyiɣi hã nasu asiwò nàtsɔ atrɔ asi le wò amenyenye ŋu, eye vevietɔ wu nàtsɔ atrɔ asi le wò mawusubɔsubɔ ŋu wòanyo wu.—Konyifahawo 3:27.
Gake fifia gɔ̃ hã, ɖekakpuiwo àte ŋu ase vivi na hadede kple ɖetugbuiwo eye ɖetugbuiwo hã ate ŋu awɔe nenema. Mɔ nyuitɔ ka dzie nàto awɔ esia? Kpɔ gome le wɔna siwo me sɔhɛwo kple ame tsitsiwo siaa tsaka le gome kpɔm le ɖekae. Ðetugbui aɖe si ŋkɔe nye Tammy gblɔ be: “Mesusu be ewɔwɔ alea vivina wu. Enyo wu be xɔlɔ̃ geɖewo nanɔ ame si.” Nenemae Monica hã kpɔe. Egblɔ be: “Nu nyui aɖee hadede le fufofo me nye. Elabe ana nàde ha kple ame siwo fe amenyenye le vovovo.”
Gake ne ètsɔ susu ɖo ame aɖe ŋu evɔ mèkpɔ tsi o la, dzigbagbã ko wòava nye na wò. Eya ta gbɔ dzi ɖi. Zã ɣeyiɣi sia nàtsɔ asrɔ̃ ale si wodzea xɔlɔ̃ hekpɔa xɔlɔ̃dzedzea tae. Eye ne èva tiae emegbe be yeaɖo gbe ɖi kple ame aɖe la, ànya ame si wò ŋutɔ nènye nyuie kple nɔnɔme siwo nàdi be nenɔ ame si ava nye yefe zɔhɛ le agbe me katã si la hã nyuie.


text: 8 Eye Elisa gblɔ na nyɔnu si fe vi wògbɔ agbee+ la be: “Wò kple wò afemetɔwo mitso miayi aɖanye amedzro le afi sia afi si miate ŋu anye amedzro le, elabena Yehowa ana dɔ nato+ le anyigba la dzi fe adre sɔŋ.”2 Ale nyɔnu la tso hewɔ abe ale si Mawu vavã fe ame la gblɔ ene. Eya kple efe afemetɔwo dzo, eye woyi ɖanɔ Filistitɔwo fe anyigba dzi+ fe adre.3 Le fe adrea fe nuwuwu la, nyɔnua gbugbɔ tso Filistitɔwo fe anyigba dzi, eye wòyi ɖaɖe kuku na fia la be wòatrɔ yefe afe kple agble ana ye.4 Fia la gblɔ na Mawu vavã fe ame la fe subɔvi Gehazi be: “Meɖe kuku, gblɔ nu gã siwo katã Elisa wɔ la nam.”+5 Eye esi wòle ale si wògbɔ agbe ame kukua ŋu nya gblɔm na fiaa la,+ kpɔ ɖa, nyɔnu si fe vi wògbɔ agbee lae nye esi va le kuku ɖem na fia la be wòatrɔ yefe afe kple agble ana ye.+ Enumake Gehazi gblɔ be: “Nye afetɔ fia, nyɔnu lae nye esi, eye via si Elisa gbɔ agbee la hãe nye esi.”6 Eye fia la bia nyɔnua wògblɔ nya la nɛ. Eye fia la ɖe fiaŋume ɖeka kpe ɖe nyɔnua ŋu gblɔ be: “Gbugbɔ efe nuwo katã kple nuku siwo katã wɔ le agblea me tso gbe si gbe wòdzo le anyigba la dzi va se ɖe fifia la nɛ.”7 Elisa va Damasko+ esime Siria-fia Ben-Hadad+ nɔ dɔ lém. Eye wova gblɔe nɛ be: “Mawu vavã fe ame+ la va afi sia.”8 Eye fia la gblɔ na Hazael+ be: “Tsɔ nunana aɖe ɖe asi nàyi aɖado go Mawu vavã fe ame+ la. Eye nàbia gbe Yehowa le egbɔ be, ‘Mahaya le dɔléle sia mea?’”9 Ale Hazael yi ɖado goe, eye wòtsɔ nunanaawo ɖe asi: Wonye Damasko fe nu nyuiwo katã fomevi, siwo wotsɔ do agba na kposɔ blaene. Eye wòva tɔ ɖe eŋkume gblɔ be: “Viwò Ben-Hadad, Siria-fia, dɔm ɖe gbɔwò be mabia be, ‘Mahaya le dɔléle sia mea?’”10 Elisa ɖo eŋu nɛ be: “Yi ɖagblɔ nɛ be, ‘Àhaya godoo,’ gake Yehowa ɖee fiam be àku kokoko.”+11 Eye Mawu vavã fe ame la fɔ ŋku ɖe edzi gãa henɔ ekpɔm, ale be wòtɔtɔ. Eye Mawu vavã fe ame la de asi avifafa me.12 Eye Hazael biae be: “Nu ka tae nye afetɔ le avi fam?” Eɖo eŋu be: “Elabena menya nu vevi si wɔ ge nègbɔna Israel-viwo.+ Àtɔ dzo wofe du sesẽwo, àwu wofe ame veviwo kple yi, àtsɔ wo viwo axlã ɖe nu, eye àdze fo le wofe funɔwo nu.”+13 Hazael ɖo eŋu nɛ be: “Ame kae wò subɔvi avu gbɔlo sia nye, be wòawɔ nu sia?” Ke Elisa gblɔ be: “Yehowa ɖee fiam be wòe anye fia ɖe Siria dzi.”+14 Emegbe edzo le Elisa gbɔ va eya ŋutɔ fe afetɔ gbɔ, eye wòbiae be: “Nya kae Elisa gblɔ na wò?” Eɖo eŋu be: “Egblɔ nam be, ‘Àhaya.’”+15 Esi ŋu ke la, etsɔ abadzivɔ de tsi me tsɔ tsyɔ mo na fia la, va se ɖe esime wòku.+ Eye Hazael zu fia ɖe etefe.+16 Le Yehoram,+ Israel-fia Ahab vi, fe fe atɔ̃lia me la, Yehoram,+ Yuda-fia Yehosafat vi, zu fia, esime Yehosafat nye Yuda-fia.17 Exɔ fe blaetɔ̃ vɔ eve esime wòzu fia, eye wòɖu fia fe enyi le Yerusalem.18 Eto Israel-fiawo fe ʋe me,+ abe ale si tututu Ahab fe afemetɔwo wɔ ene,+ elabena Ahab vinyɔnue wòɖe;+ eye wòwɔ nu si nye vɔ̃ le Yehowa ŋkume.+19 Ke Yehowa medi be yeatsrɔ̃ Yuda o le efe subɔla David ta,+ elabena edo ŋugbe nɛ be yeana akaɖi aɖe eya+ kple viawo ɖaa.20 Efe ŋkekewo mee Edom dze aglã ɖe Yuda ŋu,+ eye woɖo fia na wo ɖokui.+21 Eya ta Yehoram ho yi Zair kple efe tasiaɖamwo katã, eye wòfɔ le zã me yi ɖasi Edomtɔ siwo ɖe to ɖe eya kple tasiaɖam-megãwo; eye aʋakɔ la si yi wofe agbadɔwo me.22 Ke Edom dze aglã ɖe Yuda ŋu va se ɖe egbe sia. Ɣemaɣie Libna+ hã dze aglã.23 Yehoram ŋutinya susɔeawo kple nu siwo katã wòwɔ la, woŋlɔ wo ɖe Yuda-fiawo fe ŋutinyagbalẽ me.24 Eye wotsɔ Yehoram mlɔ tɔgbuiawo gbɔ, woɖii ɖe tɔgbuiawo gbɔ le David Ƒe Du la me.+ Eye via Ahaziya+ zu fia ɖe etefe.25 Le Israel-fia Yehoram, Ahab vi fe fe wuievelia me la, Yuda-fia Yehoram vi Ahaziya zu fia.+26 Ahaziya xɔ fe blaeve vɔ eve esime wòzu fia, eye wòɖu fia fe ɖeka le Yerusalem. Dadaa ŋkɔe nye Ataliya,+ si nye Israel-fia Omri+ tɔgbuiyɔvi.*27 Eto Ahab+ fe afe la fe ʋe me, eye wòwɔ nu si nye vɔ̃ le Yehowa ŋkume abe Ahab fe afe la ene, elabena eɖe Ahab fe fomea me tɔ.+28 Eya ta ekplɔ Yehoram, Ahab vi, ɖo yi aʋa wɔ ge kple Siria-fia Hazael le Ramot-Gilead,+ ke Siriatɔwo de abi Yehoram+ ŋu.29 Eya ta Fia Yehoram trɔ yi Yezreel+ be woakpɔ abi si Siriatɔwo de eŋu le Rama esime wòle aʋa wɔm kple Siria-fia+ Hazael la gbɔ nɛ. Ke Ahaziya, Yuda-fia Yehoram vi, yi Yehoram, Ahab vi, kpɔ ge ɖa le Yezreel, elabena exɔ abi.*